title: Carl Fredrik Pöndinen

text: Pöndisen ja hänen sisarensa lahjoittamilla varoilla hankittiin vuonna 1899 Mikkelin kaupunkiseurakunnan kirkkoon Pekka Halosen maalaama alttaritaulu "Jeesus ristillä", kunnostettiin palokunnan talon juhlasali sekä rahoitettiin Mikkelin kaupunginkirjaston rakentamista 1970-luvulla. Pöndisen mukaan on saanut nimensä Mikkelissä "Pöndisenkuja".


title: Muuriyrtit

text: Muuriyrtit ("Parietaria") on kasvisuku nokkoskasvien heimossa. Siinä on 14 lajia. Pohjoismaissa kasvaa kolme muuriyrttilajia, rento-, pysty- ja amerikanmuuriyrtti, hyvin harvinaisena eteläosassa. Ne ovat poltinkarvattomia ruohoja.


title: Pteleat

text: Pteleat ("Ptelea") on ruutakasveihin kuuluva suku. Siinä on viisi lajia. Niihin sisältyy koristepensaana kasvatettu ptelea ("Ptelea trifoliata").


title: Sontikat

text: Sontikat ("Diphylleia") on happomarjakasvien (Berberidaceae) heimoon kuuluva pieni kasvisuku. Sukuun kuuluu kolme lajia.


title: Sontikat

text: Suvun lajeista varjosontikkaa ("Diphylleia cymosa") käytetään koristekasvina.


title: Tupelot

text: Tupelot ("Nyssa") on tupelokasveihin kuuluva kasvisuku ja heimon tyyppisuku. Siinä on yhdeksän lajia. Muutamaa Pohjois-Amerikkalaista ja Aasialaista tupelolajia kasvatetaan koristepuuna.


title: Annatot

text: Annatot ("Bixa") on annattokasveihin kuuluva suku ja annattokasvien heimon tyyppisuku. Siihen kuuluu viisi lajia. Niihin sisältyy hyötykasvina tunnettu annatto ("Bixa orellana").


title: Sinisiemenet

text: Sinisiemenet ("Caulophyllum") on happomarjakasvien (Berberidaceae) heimoon kuuluva pieni kasvisuku. Sukuun kuuluu kolme tai mahdollisesti neljä lajia.


title: Leukotit

text:
Leukotit ("Leucothoë") on kanervakasveihin kuuluva kasvisuku. Siinä on yhdeksän lajia. Niihin sisältyy
koristepensaana kasvatettu leukotti ("Leucothoë fontanesiana"). Ne ovat läheistä sukua vaiveroille.


title: Sassafrasit

text: Sassafrasit ("Sassafras") on laakerikasveihin kuuluva suku. Siinä on viisi lajia. Niihin sisältyy mauste- ja lääkekasvina käytetty amerikansassafras ("Sassafras albidum").


title: Harringay Green Lanesin rautatieasema

text: Harringay Green Lanesin rautatieasema on London Overgroundin asema Haringeyn kaupunkipiirissä Lontoossa. Se sijaitsee Gospel Oak to Barking Linen varrella Crouch Hillin ja South Tottenhamin asemien välissä. Asema on Oyster-matkakortin vyöhykkeellä 3. Sieltä ei ole suoria vaihtoyhteyksiä muihin juniin, mutta Lontoon metron Manor Housen asemalle on kävelymatkaa noin yhdeksän minuuttia ja National Railin Harringayn asemalle seitsemän minuuttia.


title: Harringay Green Lanesin rautatieasema

text: Asema avattiin 1. kesäkuuta 1880 nimellä Green Lanes. Sen nimi on vaihtunut vuosien varrella useaan kertaan: 30. elokuuta 1884 nimeksi tuli Harringay Park (Green Lanes), ja 18. kesäkuuta 1951 se lyheni muotoon Harringay Park. Aseman seuraava nimi oli Harringay Stadium, joka otettiin käyttöön 27. lokakuuta 1958 ja pysyi käytössä 14. toukokuuta 1990 asti, jolloin uudeksi nimeksi tuli Harringay East. Asema sai lopulta nykyisen nimensä 8. heinäkuuta 1991.


title: Harringay Green Lanesin rautatieasema

text: Harringay Green Lanesin asemaa käytti noin 1,4 miljoonaa matkustajaa kaudella 2015–2016.


title: Skimmiat

text: Skimmiat ("Skimmia") on ruutakasveihin kuuluva suku. Siinä on kuusi lajia. Niihin sisältyy koristepensaana, ruukkukasvina ja leikkovihreänä kasvatettu skimmia ("Skimmia japonica").


title: Kirsiot

text: Kirsiot ("Prinsepia") on ruusukasveihin kuuluva kasvisuku. Siinä on neljä lajia. Niihin sisältyy koriste- ja marjapuuna käytetty mantšuriankirsikka ("Prinsepia sinensis").


title: Matīss Kivlenieks

text: Matīss Edmunds Kivlenieks (s. 26. elokuuta 1996 Riika, Latvia) on latvialainen jääkiekkomaalivahti, joka pelaa NHL-joukkue Columbus Blue Jacketsin organisaatiossa. Hän pelannee lähinnä AHL-joukkue Cleveland Monstersissa.


title: Matīss Kivlenieks

text: Kivlenieks on HK Prizma Riian kasvatti. Hän debytoi seuran miesten joukkueessa Latvian pääsarjassa vain 15-vuotiaana kaudella 2011–2012, jolloin Kivlenieks pelasi siellä yhden runkosarjaottelun. Kaudella 2012–2013 hän sai otteluita ainoastaan Prizman B-nuorissa. Kaudeksi 2013–2014 Kivlenieks siirtyi Yhdysvaltoihin MNJHL-junioriliigan Edina Lakersiin. Texas Jr. Brahmas varasi hänet 80. pelaajana NA3HL:n varaustilaisuudessa 2014. Kivlenieks jatkoi kaudella 2014–2015 kuitenkin uraansa MNJHL:n Forest Lake Lakersissa. Hänet valittiin kauden päätteeksi liigan toiseen tähdistökentälliseen. Kivlenieks pelasi myös yhden ottelun NAHL-junioriliigan Coulee Region Chillissä, jossa hän pelasi koko seuraavan kauden 2015–2016.


title: Matīss Kivlenieks

text: Sioux City Musketeers varasi Kivlenieksin koko USHL:n varaustilaisuuden viidentenä pelaajana sekä ensimmäisenä maalivahtina ja eurooppalaispelaajana kesällä 2016. Hänestä tuli kaikkien aikojen pienimmällä numerolla liigaan varattu eurooppalaismaalivahti ja latvialaispelaaja. Kaikista eurooppalaispelaajista Kivlenieksiä pienemmällä numerolla USHL:ään on varattu vain suomalainen Thomas Nykopp (2. varaus) vuonna 2011. Kivlenieks siirtyi Musketeersiin kaudeksi 2016–2017. Hänen pelaamastaan 49 runkosarjaottelusta peräti 36 päättyi voittoon. Kivlenieksillä oli koko USHL:n paras torjuntaprosentti (93,2%) ja päästettyjen maalien keskiarvo (1.85). Hän torjui neljän muun maalivahdin ohella myös eniten nollapelejä (5) liigassa. Kivlenieks eteni Musketeersin kanssa aina Clark Cup -finaaleihin saakka, mutta mestaruuden vei kuitenkin Chicago Steel otteluvoitoin 3–2. Hänet valittiin kauden päätteeksi USHL:n vuoden pelaajaksi, parhaaksi maalivahdiksi ja ensimmäiseen tähdistökentälliseen.


title: Matīss Kivlenieks

text: Toukokuussa 2017 Kivlenieks teki kolmivuotisen tulokassopimuksen Columbus Blue Jacketsin kanssa. Seura lähetti hänet syksyn 2017 harjoitusleirin päätteeksi AHL-joukkue Cleveland Monstersiin.


title: Matīss Kivlenieks

text:
Kivlenieks pelasi alle 20-vuotiaiden IA-divisioonan MM-kilpailuissa vuosina 2015 ja 2016, joista jälkimmäinen turnaus päättyi kultaan ja ensimmäinen pronssiin. Hänet valittiin molempien turnauksien parhaaksi maalivahdiksi. Kivlenieksillä oli myös vuoden 2016 turnauksen paras torjuntaprosentti (94,1%) ja päästettyjen maalien keskiarvo (1.71). Hänet valittiin myös tähdistökentälliseen ja Latvian
turnauksen parhaaksi pelaajaksi. Kivlenieks pelasi myös alle 18-vuotiaiden IA-divisioonan MM-kilpailuissa vuonna 2014, jolloin hän voitti kultaa.


title: Guajakkipuut

text: Guajakkipuut ("Guaiacum") on mehikorvakasveihin kuuluva suku. Siinä on viisi lajia. Niihin sisältyy lääkekasvina käytetty rohtoguajakkipuu ("Guaiacum officinale").


title: The Cold Vein

text: The Cold Vein on hip hop -duo Cannibal Oxin esikoisalbumi, joka julkaistiin 15. toukokuuta 2001 levymerkillä Definitive Jux. Albumin on tuottanut El-P, joka julkaisi 19. huhtikuuta 2002 albumin instrumentaaliversion "El-P Presents Cannibal Oxtrumentals".


title: Vitikellopuut

text: Vitikellopuut ("Halesia") on storaksikasveihin ("Styracaceae") kuuluva suku. Siinä on neljä lajia. Vitikellopuita kasvatetaan koristepuuna, aikaisempi nimi lumikellopuu viittaa valkoisten kukkien ulkonäköön.


title: South Tottenhamin rautatieasema

text: South Tottenhamin rautatieasema on London Overgroundin asema Haringeyn kaupunkipiirissä Lontoossa. Se sijaitsee Gospel Oak to Barking Linen varrella Harringay Green Lanesin ja Blackhorse Roadin asemien välissä. Asema on Oyster-matkakortin vyöhykkeellä 3. Sieltä ei ole suoria vaihtoyhteyksiä muihin juniin, mutta Lontoon metron ja National Railin Seven Sistersin asemalle on kävelymatkaa noin neljä minuuttia.


title: South Tottenhamin rautatieasema

text: Asema avattiin 1. toukokuuta 1871 nimellä South Tottenham and Stamford Hill. Nimi lyheni nykyiseen muotoonsa 1. heinäkuuta 1903. Asemaa käytti noin 1,38 miljoonaa matkustajaa kaudella 2015–2016.


title: Kautsupuut

text: Kautsupuut ("Hevea") on tyräkkikasveihin kuuluva suku. Siinä on yhdeksän lajia. Niihin sisältyy luonnonkumia ja puutavaraa tuottava parakautsupuu ("Hevea brasiliensis").


title: Papupuut

text: Papupuut ("Gymnocladus") on hernekasveihin ("Fabaceae") kuuluva suku. Siinä on viisi lajia. Niihin sisältyy koristepuuna käytetty kentukinpapupuu eli kentuckinkahvipuu.


Walthamstow Queen’s Roadin rautatieasema on London Overgroundin asema Waltham Forestin kaupunkipiirissä Lontoossa. Se sijaitsee Gospel Oak to Barking Linen varrella Blackhorse Roadin ja Leyton Midland Roadin asemien välissä. Asema on Oyster-matkakortin vyöhykkeellä 3. Sieltä ei ole suoria vaihtoyhteyksiä muihin juniin, mutta Lontoon metron ja Overgroundin Walthamstow Centralin asemalle on kävelymatkaa noin viisi minuuttia.


title: Walthamstow Queen’s Roadin rautatieasema

text: Asema avattiin 9. heinäkuuta 1894 nimellä Walthamstow. Nykyinen nimi otettiin käyttöön 6. toukokuuta 1968. Asemaa käytti hieman yli 945 000 matkustajaa kaudella 2015–2016.


title: Siru Innovations

text: Siru Innovations on suomalainen elektroniikkateollisuuden yritys, joka on perustettu vuonna 2011. Yrityksen ovat perustaneet Kaj ja Mika Tuomi, sekä Mikko Alho, jotka olivat aiemmin Bitboys -yrityksessä.


title: Makorepuut

text: Makorepuut ("Tieghemella") on sapotillakasveihin kuuluva kasvisuku. Siinä on kaksi Keski-Afrikassa kasvavaa lajia. Erittäin uhanalaiseksi luokiteltu länsiafrikanmakorepuu ("Tieghemella heckelii") on kaupallisesti puutavaraksi hakattu laji.


title: Kalukkipensaat

text: Kalukkipensaat ("Calycanthus") on kalukkipensaskasveihin kuuluva suku. Siinä on neljä lajia. Niihin sisältyy kaksi koristepensaana kasvatettua lajia.


title: Hoyt Axton

text: Hoyt Wayne Axton (25. maaliskuuta 1938 – 26. lokakuuta 1999) oli yhdysvaltalainen laulaja-lauluntekijä ja näyttelijä. Hän itse koki olevansa lähinnä säveltäjä. Axtonin ura kesti 1960-luvulta 1990-luvulle. Axton oli monipuolinen säveltäjä, ja kirjoitti lauluja balladeista iloisiin ralleihin, folkia, countrya, bluesia ja rockia.


title: Hoyt Axton

text: Useat hänen säveltämistään lauluista ovat tulleet tunnetuiksi muiden esittäminä. Näitä ovat esimerkiksi ”Lightning Bar Blues”, ”The Pusher”, ”Joy to the World”, ”Never Been to Spain” ja ”Greenback Dollar”. Suomalaisia cover-versioita hänen kappaleistaan ovat muun muassa ”Lightning Bar Blues” (Hanoi Rocks ja Juliet Jonesin Sydän, jälkimmäinen nimellä ”En etsi valtaa loistoa”) ja ”Greenback Dollar”, joka on tullut tunnetuksi Four Catsin kappaleena ”Suuret setelit”.


title: Hoyt Axton

text: Hoyt Axton oli vanhempiensa John Axtonin ja Mae Boren Axtonin vanhin poika, syntynyt Duncanissa Oklahomassa. Isä oli laivastossa ja äiti englanninopettaja. Isä ryhtyi jalkapallovalmentajaksi, mistä johtuen perhe muutti Floridan Jacksonvilleen. Hoytin äidistä tuli biisintekijä, hän muun muassa teki yhdessä Thomas Durdenin kanssa Elvis Presleyn hitin ”Heartbreak Hotel”. Äiti oli pojalle musiikillisen innoituksenlähde. Hoyt soitti ensin klassista pianoa ja siirtyi sitten kitaraan. Pianotunneista Hoytin äiti muisteli, että pojalla oli tapana alkaa jammailla boogie'a kesken soittotunnin. Ensimmäisen oman kappaleensa hän sävelsi 15-vuotiaana. Myöhemmin myös Hoyt tuli säveltäneeksi biisin, joka päätyi Elviksen esittämäksi: ”Never Been to Spain”.


title: Hoyt Axton

text: Perheen musiikkivaikuttajasta huolimatta Hoyt pyrki alun perin urheilijaksi. Hän pääsi Oklahoma State Universityyn jalkapallostipendillä, mutta ei jatkanut yliopistossa vaan siirtyi hetkeksi laivastoon. Mies jätti pian laivastonkin ja muutti länsirannikolle. Hän esiintyi San Franciscon ja Los Angelesin kahviloissa ja klubeilla. Vuonna 1962 hän sävelsi ensimmäisen hittinsä ”Greenback Dollar”. Hoytin innoittajana oli Woody Guthrie, ja Guthrien kappale ”I Don't Want Your Millions, Mister” vaikutti hittibiisin syntyyn. Samana vuonna ilmestyi hänen ensimmäinen albuminsa "The Balladeer".


title: Hoyt Axton

text: Uransa aikana Axton julkaisi yli 20 levyä, mutta moni hänen säveltämistään kappaleista tuli tunnetuksi jonkun toisen esiintyjän tai yhtyeen cover-versiona. Vaikka itse oli tunnettu country-muusikkona, hän sävelsi erilaisia kappaleita bluesista rockiin. Rock-puolelta löytyy vaikkapa ”Never Gonna Work” "Explodes!"-levyltä. Yksi tunnetuimmista Axtonin säveltämistä kappaleista on ”Joy to the World”, jonka esitti ensimmäisen kerran Three Dog Night vuonna 1970. Jo vuonna 1971 laulusta teki version, Axton itse mukaan luettuna, kymmenen eri esiintyjää, Little Richard eräs näistä. Kappale alkaa sanoilla: ”Jeremiah was a bullfrog...” Suomeksi kappale on tehty muun muassa nimillä ”Sotilaat, kansat, maat” ja ”Savon heimo”. Kappale on päätynyt lukemattomiin elokuviin ja tv-sarjoihin.


title: Hoyt Axton

text: ”Joy to the Worldin” lisäksi moni muukin hänen kappaleistaan päätyi elokuvien soundtrackeille, kuten ”The Pusher” hard rock -yhtye Steppenwolfin esittämänä elokuvaan Easy Rider. Televisiossa tai elokuvissa on kuultu lisäksi ainakin ”Never Been to Spain”, ”Greenback Dollar”, ”Della and the Dealer” sekä ”Lightnin' Bar Blues”.


title: Hoyt Axton

text: Hoyt Axtonin omalla nimellä menestyneitä kappaleita ovat esimerkiksi ”A Rusty Old Halo”, ”Della and the Dealer”, ”Boney Fingers”, ”When the Morning Comes” sekä ”Flash of Fire”. Axton sävelsi lauluja lisäksi yhteistyössä toisten kanssa, kuten Catherine Smithin kanssa tehty ”Flash of Fire”, David Jacksonin kanssa ”No No Song” ja Ken Ramseyn kanssa tehty suosittu ”Greenback Dollar”.


title: Hoyt Axton

text: Axton kamppaili elämänsä aikana päihteiden ja kokaiinin kanssa. Päihdeaiheisia, yleensä varoittavalla sanomalla varustettuja lauluja hänellä oli useitakin: ”Snowblind Friend”, ”The Pusher”, ”Della and the Dealer” sekä ”No No Song”. Ringo Starrin levyltä "Goodnight Vienna" (1974) hitiksi tulleen, huumorilla asiaa käsittelevän ”No No Songin” alussa nainen tarjoaa marijuanaa kehumalla sen laatua, johon laulun päähenkilö vastaa: "”No no no no, I don't smoke it no more, I'm tired of waking up on the floor. No thank you please, it only makes me sneeze, and then it makes it hard to find the door”".


title: Hoyt Axton

text: Hoyt Axton oli neljä kertaa naimisissa ja kolme kertaa eronnut. Hänen viimeinen vaimonsa oli Deborah Hawkins. Axtonilla oli yhteensä viisi lasta. Hoyt oli ennen Deborahia naimisissa Donna Robertsin kanssa. Donna soittaa pianoa joillakin Hoyt Axtonin leyillä. Myös heidän poikansa Matthew ”Matt” Axton on muusikko.


title: Hoyt Axton

text: Axton sai vuonna 1996 aivoverenkiertohäiriön, jonka seurauksena hän joutui käyttämään suurimman osan ajasta pyörätuolia ja hänen terveytensä heikkeni. Hoyt Axton kuoli lokakuun 26. päivä 1999. Hän oli sitä edeltävän kahden viikon sisällä saanut kaksi vakavaa sydänkohtausta.


title: Hoyt Axton

text: Axtonin näyttelijänura alkoi pienellä roolilla televisiosarja Bonanzassa vuonna 1976. Hänet nähtiin sivurooleissa tai vierailevana tähtenä tv-sarjoissa kuten The Bionic Woman, Sheriffi McCloud, Seitsemän veljeksen morsiamet, Murhasta tuli totta ja Yön kuumuudessa. Hänellä oli roolihahmoja elokuvissa kuten Musta ori, Riiviöt ja Mieletön keikka. Näistä menestyneimpiä lienevät Musta ori sekä Riiviöt (Gremlins). Hän teki myös joitakin tv-mainoksia.


title: Hoyt Axton

text: Hoyt Axtonia itseään ei ole listattu versionesittäjänä. Jotkut Axtonin säveltämistä kappaleista esitti joku muu artisti ennen häntä, kuten Steppenwolf ”The Pusherin”, mutta Axton levytti kappaleen myös itse.


title: Haprapaatsamat

text: Haprapaatsamat ("Frangula") on paatsamakasveihin kuuluva suku. Siinä on 33 lajia. Lajeihin kuuluu muun muassa korpipaatsama ("Frangula alnus", syn. "Rhamnus frangula"), joka kuitenkin luokitellaan usein "Rhamnus"-suvun paatsamiin.


title: Seppelvarvut

text: Seppelvarvut ("Stephanandra") on ruusukasveihin kuuluva kasvisuku. Siinä on kolme lajia. Niihin sisältyy koristepensaana käytetty seppelvarpu ("Stephanandra incisa"). Seppelvarput yhdistetään mahdollisesti läheiseen neillioiden ("Neillia") sukuun.


title: Olli Maansaari

text: Olli Maansaari (s. 20. tammikuuta 1999 Valkeakoski) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan oikea laitahyökkääjä. HPK:n urheilutoimentaja Jukka Voutilaisen mukaan Maansaaren vahvuudet ovat yleis- ja alivoimapelaamisessa, mutta hänellä on potentiaalia myös hyökkäyssuuntaan. Voutilaisen mukaan Maansaari on myös erinomainen joukkuepelaaja.


title: Olli Maansaari

text: Maansaari on Valkeakosken Kiekko-Ahman kasvatti. Hän siirtyi juniorina sittemmin Hämeenlinnan Pallokerhoon. Kaudella 2014–2015 Maansaari toimi seuran C-nuorten varakapteenina. Hän oli C-nuorten SM-karsinnoissa HPK:n paras syöttäjä Janne Jokisen kanssa ja toiseksi paras pistemies hänen jälkeensä tehoilla 6+11=17. C-nuorten SM-sarjan runkosarjassa Maansaari oli joukkueen paras pistemies, maalintekijä ja syöttäjä tehoilla 17+18=35. Hän kävi kauden aikana myös kolmen ottelun lainalla kasvattajaseuransa Kiekko-Ahman B2-nuorissa. Kauden 2016–2017 päätteeksi Maansaari voitti A-nuorten Suomenmestaruuden.


title: Olli Maansaari

text: Kaudeksi 2017–2018 Maansaari nousi HPK:n SM-liigarinkiin. Hän pelasi joukkueessa kaksi runkosarjaottelua. Maansaari teki liigadebyyttinsä 28. lokakuuta 2017 Saimaan Palloa vastaan, kun hänelle avautui viime hetkellä paikka HPK:n kokoonpanosta Oula Palveen jouduttua sivuun. Maansaari merkittiin joukkueen nelosketjuun oikeaan laitaan toisen liigadebytantin, Niilo-Kustaa Määtän sekä Jaakko Turtiaisen viereen. Hän sai ottelussa jääaikaa 9.56 minuuttia. Toisessa ottelussaan, runkosarjan päätösottelussa 10. maaliskuuta 2018 Tapparaa vastaan Maansaari teki liigauransa avausmaalin. Hän edusti HPK:ta kauden aikana myös Spengler Cupissa, jossa Maansaari pelasi kaksi ottelua.


title: Olli Maansaari

text: Huhtikuussa 2018 Lehtinen teki HPK:n kanssa 1+1-vuotisen SM-liigasopimuksen.


title: Olli Maansaari

text: Maansaari pelasi alle 18-vuotiaiden MM-kilpailuissa vuonna 2017, jolloin hän voitti hopeaa. Yhteensä Maansaari on pelannut neljä nuorten ja 13 poikien maaottelua.


title: Cherry Bomb

text: Cherry Bomb on yhdysvaltalaisen räppäri Tyler, the Creatorin kolmas studioalbumi, jonka julkaisi Odd Future 13. maaliskuuta 2015.


title: Martti Sinerma

text: Martti Sinerma (8. kesäkuuta 1933 Viipuri – 17. elokuuta 2007 Jaala) oli suomalainen yleisesikuntaeversti ja tietokirjailija.


title: Petri Tukiainen

text: Petri Juhani Tukiainen (s. 1980) on suomalainen sijoittaja ja yrittäjä, joka on laskutuksen elinkaari- ja rahoituspalveluihin keskittyneen Ropo Capitalin (ent. Trust Kapital Group) perustajaosakas.


title: Petri Tukiainen

text: Pääomasijoittaja Sentica Partners Oy hankki enemmistöosuuden Trust Kapital Groupin osakekannasta keväällä 2016. Tukiainen toimi yhtiön toimitusjohtajana ja hallituksen puheenjohtajana 05/2016 asti . Nyt hän jatkaa työtään Ropo Capitalissa vähemmistöosakkaana sekä hallituksen jäsenenä.


title: Petri Tukiainen

text: Petri Tukiainen on myös perustajaosakas ja hallituksen puheenjohtaja Crane Hill Group Oy:ssä, joka keskittyy uudisrakentamiseen, perustajaurakointiin sekä kiinteistökehitykseen Suomessa. Tukiaisen sijoitukset tulevat näkymään myös kaupunkirakentamisessa Kuopiossa, sillä hän on rahoittajana ja taustavoimana Kuopion satamaan suunnitellulle saunamaailmalle.


title: Petri Tukiainen

text: Tukiaisen ja hänen yhtiökumppaneidensa perustama Trust Kapital Group kasvoi nopeasti alan merkittäväksi toimijaksi, jonka tähtäimessä oli markkinajohtajuus. Sentica Partnersin hankittua enemmistöosuuden yhtiöstä, Petri Tukiainen siirtyi yhtiön hallituksen jäseneksi ja hän jatkoi yhtiössä vähemmistöosakkaana. Ropo Capital on jatkanut Trust Kapitalin viitoittamaa kasvua ja muutamassa vuodessa yhtiö on laajentunut 140 ihmisen työpaikaksi, jonka liikevaihto on yli 40 miljoonaa euroa. Yhtiö osti tammikuussa 2017 tiedonvälityspalveluja tarjoavan Enfo Zender Oy:n osakekannan. Kaupan myötä noin joka kuudes Suomessa liikkuva lasku välitetään Ropo Capitalin kautta.


title: Petri Tukiainen

text: Tukiainen hyödyntää vahvaa yritysosaamistaan ja kokemustaan toimimalla sijoittajana ja neuvonantajana useissa kotimaisissa yrityksissä. Hän on perustajana ja hallituksen puheenjohtaja Crane Hill Group Oy:ssä. Hän on mukana myös domain-kauppaa Kiinan markkinoilla tekevässä TLD Registry Ltd:ssä ja virtuaalitodellisuuden sisältöjä rakennus- ja koneteollisuuden tarpeisiin tuottavassa 3D Talo Finland Oy:ssä.


title: Petri Tukiainen

text: Petri Tukiainen palkittiin vuonna 2014 EY:n kansainvälisesti arvostetulla Young Entrepreneur of the Year -palkinnolla EY julkaisi voitosta perustelut videolla.


title: Petri Tukiainen

text: Kauppalehti valitsi Trust Kapital Groupin keväällä 2014 Keski- ja Itä-Suomen parhaimmaksi kasvuyritykseksi. Kauppalehti palkitsi yhtiön Kasvajat-palkinnolla, jonka perusteluna oli Trust Kapital Groupin menestyminen ulkomaisten yhtiöiden hallitsemalla maksuvalvonta-alalla sekä yhtiön tuotevalikoiman laajentuminen monipuoliseksi taloushallinnan kokonaisuudeksi. Kauppalehti julkaisi uutisvideon valinnasta.


title: Petri Tukiainen

text: Tukiainen on koulutukseltaan kauppateknikko ja hän suorittanut myös markkinoinnin johtamiseen liittyviä opintoja. Tukiaisella on myös Executive Master of Business Admistration (eMBA) –opintoja.


title: Niilo-Kustaa Määttä

text: Niilo-Kustaa Timonpoika Määttä (s. 7. elokuuta 1997 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan keskushyökkääjä. Määttä pelaa lähinnä seuran A-nuorissa, joiden varakapteenina hän toimii.


title: Niilo-Kustaa Määttä

text: Määttä on Hämeenlinnan Pallokerhon oma kasvatti. Hän toimi kaudella 2012–2013 seuran C-nuorten varakapteenina ja kaudella 2014–2015 B-nuorten kapteenina. Kaudella 2016–2017 Määttä oli A-nuorten SM-liigan pudotuspeleissä HPK:n paras maalintekijä seitsemällä osumallaan. Hän jakoi koko sarjan maalipörssin toisen sijan HIFK:n Niklas Nordgrenin kanssa edellään vain Lukon Eetu Koivistoinen. Määttä voitti kauden päätteeksi A-nuorten Suomenmestaruuden. Hänet palkittiin pudotuspelien arvokkaimpana pelaajana Ville Peltonen -palkinnolla.


title: Niilo-Kustaa Määttä

text: Kaudella 2017–2018 Määttä nousi HPK:n A-nuorten varakapteeniksi. Hän oli joukkueen kolmanneksi paras pistemies tehoilla 11+28=39 ja Määttä voitti myös HPK:n sisäisen tehotilaston lukemalla +28. Hän debytoi myös HPK:n SM-liigajoukkueessa, jossa Määttä pelasi kaksi runkosarjaottelua. Hän teki liigadebyyttinsä 28. lokakuuta 2017 Saimaan Palloa vastaan, kun Määtälle avautui paikka HPK:n kokoonpanosta Oula Palveen ja Kristian Vesalaisen jouduttua sivuun. Hänet merkittiin joukkueen nelosketjun keskushyökkääjäksi laidoilleen Jaakko Turtiainen sekä toinen liigadebytantti, Olli Maansaari. Määttä sai ottelussa jääaikaa 9.02 minuuttia.


title: Niilo-Kustaa Määttä

text: Määttä valmistui ylioppilaaksi Hämeenlinnan lyseon lukiosta syksyllä 2016.


title: Castanopsis

text: Castanopsis on pyökkikasveihin kuuluva suku. Siihen kuuluu 140 lajia.


title: Jukka-Pekka Rahkonen

text: Jukka-Pekka Rahkonen on suomalainen kansalaisaktivisti ja Oikea Media -verkkolehden päätoimittaja. Hänet tunnetaan erityisesti Aito avioliitto -kansalaisaloitteen toisena alullepanija. Rahkonen on opiskellut tietotekniikkaa Teknillisessä korkeakoulussa ja työskennellyt IT-alalla.


title: Jukka-Pekka Rahkonen

text: Rahkonen perusti Pasi Turusen kanssa perinteistä avioliittokäsitystä puolustavan Aito avioliitto -yhdistyksen tammikuussa 2015. Rahkonen toimi yhdistyksen puheenjohtajana. Yhdistys laittoi maaliskuussa 2015 vireille Aito avioliitto -kansalaisaloitteen, jonka tavoitteena oli samaa sukupuolta olevien avioliiton mahdollistavan lakimuutoksen kumoaminen ja avioliiton säilyttäminen laissa miehen ja naisen välisenä liittona. Aloite keräsi yli 107 000 allekirjoitusta. Aloite eteni eduskuntaan saakka.


title: Jukka-Pekka Rahkonen

text: Tammikuussa 2017 Rahkonen perusti yhdessä Marko Hamilon ja Joonas Konstigin kanssa konservatiiviseksi itseään luonnehtivan Oikea Media -verkkolehden. Rahkonen siirtyi lehden päätoimittajaksi huhtikuussa 2017.


title: Jukka-Pekka Rahkonen

text: Rahkonen on myös islam-kriitikko ja hän on esiintynyt useissa maahanmuuttoa kritisoivissa tilaisuuksissa. Rahkosen mukaan islam ei ole ”varsinainen uskonto lainkaan, vaan uskonnon kaapuun puettu erittäin haitallinen poliittinen järjestelmä.”


title: Jukka-Pekka Rahkonen

text: Rahkonen on naimissa ja hänellä on kaksi lasta.


title: Kuudes joukkosukupuutto

text: Kuudes joukkosukupuutto on ihmisen toiminnan seurauksena alkanut sukupuuttoaalto, joka on johtanut holoseenikaudella useiden lajien sukupuuttoon katoamiseen sekä jäljellä olevien lajien populaatioiden katoamisiin ja yksilömäärän vähenemiseen. Sukupuuttoaalto on kiihtynyt viime vuosisatoina voimakkaasti, ja vuoden 1900 jälkeen sukupuuttoja on tapahtunut satakertaisella tahdilla normaaliin verrattuna. Joukkosukupuutto vähentää hyvin haitallisesti maapallon biodiversiteettia.


title: Kuudes joukkosukupuutto

text: Lajien heikentymisen on aiheuttanut niiden elinalueiden kutistuminen, luonnovarojen liika hyväksikäyttö, ylimetsästys ja ylikalastus, vierasperäiset lajit, saasteet, myrkyt ja ilmaston lämpeneminen.


title: Kuudes joukkosukupuutto

text: Pian viimeisen jääkauden jälkeen katosi pleistoseenin lopun joukkotuhossa suurin osa maailman megafaunasta. Syyksi on esitetty ilmaston muutosta mutta myös ihmisen suorittamaa metsästystä. Megafaunan sukupuutot ovat jatkuneet viime vuosisatoihin asti. Nykyisin sukupuuton partaalla suurista nisäkkäistä ovat esimerkiksi sarvikuonot, norsut ja isot ihmisapinat.


title: Kuudes joukkosukupuutto

text: Joukkosukupuutto on koskettanut monia eläinluokkia, kuten sammakkoeläimiä, koralleja, rauskuja, nilviäisiä, lintuja ja nisäkkäitä. Suurin kato on käynyt trooppisilla alueilla, missä eliömassaa on paljon.


title: Kuudes joukkosukupuutto

text: Kokonaisten lajien katoamista edeltää aina paikallisten populaatioiden katoaminen, ja yhä säilyneidenkin lajien populaatioita on kadonnut miljardeittain. Lajit menettävät elinalueitaan ihmisasutuksen levitessä yhä laajemmalle. Kokonaisten populaatioiden katoamisen lisäksi myös yksilöiden määrät vähenevät nopeasti jäljellä olevissa populaatioissa.


title: Kuudes joukkosukupuutto

text: 1900-luvun alun jälkeen on kadonnut ainakin kaksisataa selkärankaista eläinlajia. Lajien katoaminen tänä aikana on ollut 100 kertaa nopeampaa kuin aikaisemman kahden miljoonan vuoden aikana. Vuosien 1970–2014 välillä maailman selkärankaisten eläinpopulaatiot ovat pienentyneet WWF:n arvion mukaan keskimäärin 60 prosenttia. Vuonna 2017 julkaistussa tutkimuksessa tarkastelluista 27 600 selkärankaisesta lajista, joka kattaa puolet kaikista selkärankaisista, 32 prosentin populaation ja levinneisyysalueen havaittiin merkittävästi pienentyneen 1500-luvun alusta nykypäivään. Kaikkien tutkittujen 177 nisäkäslajin levinneisyysyysalue on pienentynyt vuoden 1900–2015 välillä vähintään 30 prosentilla, ja lähes puolet lajeista menetti jopa 80 prosenttia levinneisyysalueestaan. Lajeista yli 40 prosenttia on kärsinyt myös merkittävästä populaation penentymisestä.


title: Kuudes joukkosukupuutto

text: Saksassa hyönteisten määrä on vuosien 1990–2017 välillä vähentynyt 76 prosentilla. Hyönteisten määrän väheneminen vaikuttaa kasvien pölyttämiseen ja hyönteissyöjien kuten lintujen selviytymiseen. Maailman lintulajeista joka kahdeksas on ympäristöjärjestö BirdLifen vuoden 2018 raportin mukaan vaarassa kuolla sukupuuttoon. Lintukadon tärkein syy on tehomaatalous. Suomen linnuista vuonna 2015 uhanalaisiksi luokiteltiin jo 36 prosenttia, mikä on 11 prosenttiyksikköä enemmän kuin viisi vuotta aiemmin. Suomessa kanalintujen vähenemiseen on vaikuttanut myös mustikan väheneminen metsätalouden seurauksena.


title: Kuudes joukkosukupuutto

text: Joukkosukupuutolla on arveltu olevan merkittäviä ekologisia, taloudellisia ja sosiaalisia vaikutuksia. Runsaslukuisten lajien kato vaikuttaa suoraan moniin ekosysteemeihin vähentämällä niiden biodiversiteettia. Luonnon monimuotoisuuden romahtaminen näkyy ihmisen kannalta tulevaisuudessa esimerkiksi ruoantuotannossa.


title: Kuudes joukkosukupuutto

text: Aarhusin ja Göteborgin yliopistojen tutkijat ovat arvioineet, että suurnisäkkäiden joukkosukupuuton korjaaminen veisi luonnolta 3–5 miljoonaa vuotta. Sinä aikana pienemmät nisäkkäät voisivat evoluution avulla kehittyä korvaamaan kadonneet suurnisäkkäät.


title: Kuudes joukkosukupuutto

text: Suojelulla on onnistuttu pelastamaan joitain lajeja, kuten Suomessa merikotka ja Keski-Aasiassa saiga-antilooppi. Joidenkin lajien kuten villamammutin sukupuuttoja pyritään peruuttamaan yrittämällä palauttaa niitä henkiin.


title: Kuudes joukkosukupuutto

text: Marraskuussa 2017 julkaistussa, 15 000 tieteentekijän allekirjoittamassa ”Maailman tieteilijöiden varoitus ihmiskunnalle: toinen huomautus” -julkilausumassa varoitellaan massasukupuutosta ja luetellaan 13 parannusta, jotka vaaditaan ihmiskuntaakin uhkaavan joukkotuhon välttämiseksi. Tärkeimpiä näistä ovat keinot väestönkasvun hillitsemiseksi ja kulutuksen vähentämiseksi. Myös luonnonsuojelualueiden lisääminen ja salametsästyksen lopettaminen mainitaan tarpeellisina toimenpiteinä.


title: Jukka Kurttila

text: Jukka Kurttila (s. 11. tammikuuta 1964 Helsinki) on suomalainen yritysjohtaja. Hän on toiminut mainosalalla, mutta ostettuaan yhdessä muiden kanssa vuonna 2014 Finlaysonin hän on toiminut sen toimitusjohtajana.


title: Jukka Kurttila

text: Kurttila on koulutukseltaan filosofian maisteri, pääaineena maantiede. Hänet on valittu vuonna 2017 Pohjois-Euroopan viidenneksi vastuullisimmaksi yritysjohtajaksi, suomalaisista listan parhaana. Hän on mainostoimisto Bob Helsingin perustajia.


title: Anne Isabella Byron

text: Anne Isabella Noel Byron, Wentworthin 11. paronitar, usein nimellä Lady Byron ja alkujaan Anne Isabella Milbanke (17. toukokuuta 1792 – 16. toukokuuta 1860) oli brittiläinen aatelinen ja filantrooppi, joka osallistui aktiivisesti muun muassa abolitionistiseen liikkeeseen. Hän oli lyhyen aikaa naimisissa runoilija Lordi Byronin kanssa. Heidän tyttärestään kasvoi tunnettu matemaatikko Ada Lovelace.


title: Anne Isabella Byron

text: Anne Isabella syntyi vuonna 1792. Hänen oli baronetti Ralph Milbanken ja tämän vaimon Judith Milbanken ainoa lapsi. Anne Isabella oli lahjakas lapsi, ja hänen vanhempansa palkkasivat tälle Cambridgen yliopiston professorin yksityisopettajaksi. Hän sai opetusta klassisesta kirjallisuudesta, filosofiasta ja ajalleen poikkeuksellisesti myös luonnontieteistä ja matematiikasta.


title: Anne Isabella Byron

text: Anne Isabella Milbanke tapasi 25. maaliskuuta 1812 Caroline Lambin järjestämissä valssitanssiaisissa ensimmäisen kerran tulevan miehensä runoilija Lordi Byronin, joka oli tuolloin jo huomattavan kuuluisa kirjailija. Annabella ja Byron ystävästyivät, ja Byron kosi Milbankea lokakuussa 1812. Annabella hylkäsi puolivillaisen kosinnan todennäköisesti siksi että Byronin kanssa suhteessa ollut Caroline Lamb oli varoittanut Milbankea etukäteen.


title: Anne Isabella Byron

text: Annabella ja Byron aloittivat elokuussa 1813 kirjeenvaihtonsa uudelleen. Byron kosi Annabellaa uudestaan seuraavana vuonna. He menivät naimisiin 2. tammikuuta 1815, ja heidän ainoa lapsensa Ada syntyi 10. joulukuuta 1815.


title: Anne Isabella Byron

text: Byronien avioliitto kesti vain noin vuoden. Lordi Byron opetti useasti vaimoaan, ja velkojat ahdistelivat pariskuntaa useita kertoja. Lordi Byron eli tuhlaavaista elämää, eivätkä Annabellan vanhempien lupaamat myötäjäiset tulleet perille koko liiton aikana. Annabella lähti 15. tammikuuta 1816 tyttärensä Adan ja piian kanssa perheen talosta Lontoosta ja karkasi vanhempiensa luokse. Byronit sopivat erosta maaliskuussa, ja lordi Byron jätti pian tämän jälkeen Englannin.


title: Anne Isabella Byron

text: Ada oli neljävuotias, kun lady Byron aloitti hänen kotiopetuksensa. Tätä ei ollut kuitenkaan helppo miellyttää, joten hän erotti yksityis- ja kotiopettajat, jos heistä ei ollut tarpeeksi apua Adan kasvattamiseksi. Vaikka Lady Byron järjesti päämäärätietoisesti tyttärensä opintoja, hän ei viettänyt paljoakaan aikaa tämän kanssa. Lady Byronin äiti lady Noel sen sijaan oli enemmän jokapäiväisessä tekemisessä Adan kanssa. Noel kuoli kuitenkin vuonna 1822. Lady Byron sai vuoteen 1825 mennessä käyttöönsä äitinsä perinnön, mikä teki hänestä varakkaan ja mikä mahdollisti Adan kasvattamisen.


title: Anne Isabella Byron

text: Lady Byron piti Adaa kovassa kurissa. Ada saattoi jopa joutua komeroon, mistä hän pääsi pois vasta luvattuaan käyttäytyä hyvin ja opiskella ahkerasti. Lady Byron pyrki innostamaan tytärtään matemiikan suuntaan, jostä hän itsekin oli kiinnostunut. Toinen syy matematiikan suosimiseen oli se, että hän halusi tehdä Adasta täysin rationaalisen. Mielikuvitus piti tukahduttaa, sillä Lady Byron piti tätä Byronien puolelta periytyvää ominaisuutta vaarallisena ja mahdollisesti tuhoisana.


title: Anne Isabella Byron

text: Lady Byron oli kiinnostunut yhteiskunnallisista ja poliittisista kysymyksistä, muun muassa koulutuksesta, vankienhoidon uudistuksista ja abolitionismista. Hän oli yksi harvoista naisista, joka oli mukana vuoden 1840 kansainvälisessä orjuuden vastaisessa konferenssissa.


title: Anne Isabella Byron

text: Ealingiin Lady Byron perusti poikakoulun. Kouluun oli opintomaksu, mutta Byron maksoi itse joidenkin poikien maksut. Koulu suljettiin vuonna 1852.


title: Eurobest

text: Eurobest (virallisesti "Eurobest The European Festival of Creativity" tai "Eurobest The Festival of European Creativity", aiemmin "European Advertising Festival") on mainonnan ja markkinointiviestinnän festivaali, joka järjestetään vuosittain vaihtuvassa Euroopan kaupungeissa. Tapahtuma muodostuu luovien töiden kilpailusta, kilpailun palkintojenjaosta, luennoista, seminaareista, näyttelyistä ja muusta ohjelmasta.


title: Eurobest

text: Ensimmäisen kerran festivaali järjestettiin Tukholmassa joulukuussa 2008, mutta Eurobest-mainoskilpailu on järjestetty ensimmäisen kerran jo 1988. Vuosina 2011–2013 tapahtuma järjestettiin kolmasti peräkkäin Lissabonissa ja joulukuussa 2014 Helsingissä.


title: Eurobest

text: Festivaalin järjestää myös Cannesin vuosittaisen mainosfestivaalin järjestävä pörssiyhtiö Ascential (ent. EMAP).


title: Eurobest

text: Eurobestissä jaetaan palkintoja 14 kategoriassa: PR, mainoselokuva, printtimainonta, ulkomainonta, suoramarkkinointi, Promo & Activation, media, vuorovaikutteinen markkinointi, mobiilimainonta, radiomainonta, muotoilu, Craft sekä integroitu ja brändätty sisältö ja viihde. Integrated and Branded Content & Entertainment.


title: Eurobest

text: Kullekin palkintokategorialle kootaan kansainvälinen tuomaristo, joka valitsee aluksi shortlistin eli palkintoehdokkaiksi pääsevät työt, ja jakaa näistä parhaille sitten Grand Prix’n tai kultaisen, hopeisen tai pronssisen palkinnon. Palkinnot jaetaan festivaalin päätösgaalassa.


title: Eurobest

text: Tapahtuman yhteydessä järjestettävvässä Young Creatives -kilpailussa alle 29-vuotiaat mainonnan suunnittelijat 2–4 hengen ryhmissä saavat tehtäväkseen suunnitella integroidun markkinointikampanjan tehtävänannossa määritellylle yleishyödylliselle järjestölle tai aatteelle 48 tunnin kuluessa.


title: Bentsyylisyanidi

text: Bentsyylisyanidi eli fenyyliasetonitriili (CHN) on aromaattisiin nitriileihin kuuluva orgaaninen yhdiste. Yhdiste on tärkeä lähtöaine monien muiden kemikaalien valmistuksessa.


title: Bentsyylisyanidi

text: Huoneenlämpötilassa bentsyylisyanidi on väritöntä öljymäistä nestettä. Aine on käytännössä veteen liukenematonta ja liukenee hyvin useisiin orgaanisiin liuottimiin esimerkiksi etanoliin, dietyylieetteriin ja asetoniin.


title: Bentsyylisyanidi

text: Bentsyylisyanidia esiintyy eräiden kasvien esimerkiksi vihanneskrassin eteerisissä öljyissä. Bentsyylisyanidi on eräiden hyönteisten esimerkiksi kaaliperhosen ja aavikkokulkusirkan feromoni. Yhdiste toimii näissä hyönteisissä paritteluhaluja vähentävänä feromonina.


title: Bentsyylisyanidi

text:
Bentsyylisyanidia valmistetaan natriumsyanidin ja bentsyylihalogenidien esimerkiksi bentsyylikloridin välisellä reaktiolla. Reaktio suoritetaan käyttäen liuottimena etanolia tai vesiliuoksessa, jolloin katalyytteinä käytetään faasinsiirtokatalyyttejä.
Bentsyylisyanidi on runsaasti käytetty orgaanisen kemian synteesien lähtöaine. Siitä voidaan valmistaa lääkeaineita esimerkiksi penisilliinejä, metyylifenidaattia, barbituraatteja ja amfetamiineja. Lisäksi siitä vamistetaan tuoksu- ja aromiaineita, optisia kirkastimia ja hyönteismyrkkyjä.


title: ANZAC Parade

text: "ANZAC Parade" on katu Canberrassa Australiassa. Kadun varrella on muistomerkkejä, jotka on omistettu taisteluissa kaatuneille Australian ja Uuden-Seelannin sotilaille. Kadun reunoilla kasvaa eukalyptus-puita. Alueen punainen keskikaistele on valmistettu murkastusta tiilestä.


title: Nokian Pyry (jääkiekko)

text: Nokian Pyry on nokialainen vuonna 1905 perustettu urheiluseura. Pyryn jääkiekko on osa Pyryn yleisseuraa. Pyryn ensimmäinen jääkiekko-ottelu pelattiin vuonna 1952. Pyry nousi Suomi-sarjaan kaudella 2009–2010, jota ennen oli pelannut 11 vuotta II-divisioonaa.


title: Nokian Pyry (jääkiekko)

text: Pyryn tunnetuimpia pelaajia edustusjoukkueessa ovat olleet muun muassa Ari Haanpää, Jussi Pesonen, Antti Bruun, Antti Hilden ja Noora Räty. Pyryn tunnetuimpia kasvatteja ovat muun muassa Sami Sandell, Otto Koivula ja Ville Kolppanen. Joukkueen päävalmentajana kaudella 2017-2018 toimii Sami Karppinen. Apuvalmentajana toimii SM-Liigan kaikkien aikojen paras pistemies ja maailmanmestari Janne Ojanen ja maalivahtivalmentajana Janne Lakanen. Seuran edustusjoukkueen toimintaa pyörittää Nokian Pyry Hockey Oy.


title: Nokian Pyry (jääkiekko)

text: Pyryn noustuaan Suomi-Sarjaan kaudelle 2009-2010 joukkue oli ensimmäisinä vuosina Suomi-sarjan keskikastissa. Kaudella 2012–2013 Pyry pääsi Mestis-karsintoihin, joissa oli neljästä joukkueesta kolmas, ensimmäisen noustessa Mestikseen (HCK säilytti paikkansa).


title: Nokian Pyry (jääkiekko)

text: Kaudella 2013–2014 joukkue jäi ulos pudotuspeleistä. Kausi oli alkanut onnistuneesti, mutta loppua kohti vauhti hiipui liiaksi ja Pyry jäi kolme pistettä viimeisestä pudotuspelijoukkueesta KeuPasta. Pyry vaihtoi kesken kauden valmentajaa pitkäaikaisen valmentaja Jukka Kerisalmen tehtyä tilaa Pasi Saariselle, joka jatkoi myös seuraavalla kaudella.


title: Nokian Pyry (jääkiekko)

text: Kaudeksi 2014–2015 Pyry teki uusia pelaajahankintoja, muun muassa Jarkko Pyymäki, Mika Niemi ja Jouni Aalto. Kauden mittaan joukkueeseen liittyivät myös 109 liigaottelun Antti Hilden ja maalivahti Aleksis Ahlqvist, joka lähti kuitenkin jo tammikuussa ulkomaille. Monet pitivät Pyryä yhtenä ennakkosuosikeista runkosarjan voittajaksi, mutta joukkue jäikin kuudennelle sijalle. Pudotuspelien ensimmäinen vastustaja Kokkolan Hermes vei sarjan 3–0.


title: Nokian Pyry (jääkiekko)

text: Seuraavalla kaudella Pyryn valmennustiimi uusiutui jälleen, ja Saarisen tilalle tuli Sami Karppinen, joka sai avukseen Janne Ojasen. Pyry teki jo varhaisessa vaiheessa jatkosopimukset muun muassa Pyymäen, Niemen, Hildenin ja Aallon kanssa. Edelliskauden joukkueesta lähtikin vain muutama pelaaja, ja tilalle tulivat muun muassa maalivahti Juha Taponen Kooveesta, Eemeli Sormunen Hokkista, Petteri Friman LeKistä ja Timo-Pekka Heikkinen Kookoosta. Kesken kauden Pyryyn liittyivät myös Jussi Pesonen ja Mikke Levo. Pyry oli koko runkosarjan sarjan kärkipäässä sijoilla 1-4, ja oli lopulta runkosarjan toinen, sarjakärki Imatran Ketterän karattua 10 pisteen päähän. Pyryltä vähennettiin 3 pistettä 7.2.2016 pelatun Kiekkokopla-ottelun jälkeen, jonka Pyry voitti 7-0. Ottelu keskeytyi noin kuusi minuuttia ennen loppua jään rikkouduttua. Joukkueet päättivät yhdessä tuomareiden kanssa vain kuluttaa ajan loppuun. Joukkueiden valitustenkin jälkeen Jääkiekkoliitto piti sanktionsa eli 1000€ sakot ja 3 pisteen pistevähennykset. Tilanne sai paljon mediahuomiota koko Suomen laajuisestikin ja Jääkiekkoliiton päätöstä moitittiin paljon. Sarjan joukkueiden valmentajat valitsivat Pyryn Antti Hildenin sarjan parhaaksi pelaajaksi. Hilden voitti sarjan piste- ja syöttöpörssin.


title: Nokian Pyry (jääkiekko)

text: Kauden 2015-16 Pudotuspeleihin Pyry oli ansainnut runkosarjassa kotiedun ja aloitti tuusulalaista KJT:tä vastaan paras kolmesta-ottelusarjan. Molemmat joukkueet voittivat kotiottelunsa, Pyry 7-3 ja KJT 4-2. Kolmannessa ja ratkaisevassa ottelussa Pyry pääsi juhlimaan kotiyleisönsä edessä välierä-paikkaa. Välierissä vastaan tuli IPK Iisalmesta. Kotiavauksessa Pyry siirtyi ensin johtoon Jussi Pesosen maalilla, mutta IPK kuitenkin ryösti voiton lukemin 4-2. Seuraavassa pelissä Iisalmessa Pyry oli vastaantulija häviten 7-3 ja tuleva Suomi-Sarjan mestari IPK eteni finaaliin. Pronssiotteluun vastaan tuli JHT. JHT onnistui nappaamaan pronssiset mitalit, joten Pyryn sijoitus sarjassa oli lopulta neljäs.


title: Nokian Pyry (jääkiekko)

text: Kauden 2016-17 valmistelut Pyry aloitti hyvissä ajoin tehden mm. monta jatkosopimusta niin pelaaja- kuin valmentajapuolella. Uusina pelaajina saapuivat mm. maalivahti Kalle Hokkanen TuTosta, puolustajat Roope Repo ja Erik Linnemäki sekä apuvalmentaja Janne Ojasen poika Oskari Ojanen Tapparan A-junioreista sekä ennestäänkin Pyrystä tuttu Jani Leino paikkallisvastustaja KooVeesta. Syyskuussa joukkue ilmoitti tehneensä sopimuksen 645 Liiga-ottelua pelanneen puolustaja Antti Bruunin kanssa. Runkosarjassa Pyry oli lopulta kolmas. Antti Hilden voitti jälleen runkosarjan pistepörssin ja jakoi sarjan maalipörssin voiton joukkuelaisensa Timo-Pekka Heikkisen kanssa. Pudotuspeleissä Pyry kaatoi ensin puolivälierissä Porvoon Huntersin suoraan otteluvoitoin 3-0, mutta välierissä tie nousi pystyyn Kalajoen JHT:tä vastaan otteluvoitoin 1-3. Näin ollen Pyry oli Suomi-Sarjan loppusijoituksissa kolmas.


title: Nokian Pyry (jääkiekko)

text: Kaudelle 2017-2018 Pyry uusiutui huomattavasti. Konkariosaston pelaajat joko lopettivat tai vaihtoivat seuraa uusien pelaajien tieltä, Pyryn hankkiessa nuoria lupauksia joukkueeseensa. Joukkueeseen liittyi yhteensä 18 uutta pelaajaa, muun muassa hyökkääjä Juuso Rämö ja maalivahti Tomi Rautio. Alkusarjassa uudistunut Pyry sijoittui toiseksi ja jatkosarjan aikana nousi ohi Porvoon Huntersin. Puolivälierissä Pyry kaatoi alemmassa loppusarjassa toiseksi sijoittuneen Kotkan Titaanit voitoin 3-0, mutta paikallisvastustaja Tampereen Koovee oli välierissä nokialaisten pettymykseksi parempi voitoin 0-3. Pyry sai Suomi-sarjan pronssia toisena vuotena peräjälkeen.


title: Nokian Pyry (jääkiekko)

text: Kahden peräkkäisen välieriin päättyneen kauden jälkeen Pyry on jälleen kerran uudisti joukkuettaan kohti uutta kautta. Muun muassa edelliskauden luottopelaajat Roope Repo, Joni Lavonen, Matias Simontaival ja Ville Saloranta lähtivät eri Mestis-joukkueisiin, ja heidät korvattiin pelaajilla, kuten Tomi Wilenius, Ossi Pellinen, Niklas Lehtimäki, Markus Västilä ja Jere Marjamäki. Myös Suomi-Sarjan kauden 2017-2018 ensimmäiseen All Stars-kentälliseen valittu maalivahti Tomi Rautio vaihtoi seuraa ja hänet korvasi Wille Mattila.


title: Nokian Pyry (jääkiekko)

text: "(Tilanne 24.8.2018)"Vuosien 2014-2017 välillä Pyryssä pelasi menestyksekkäästi monta entistä Liigassa ja Mestiksessä vaikuttanutta pelaajaa, ja Pyry osaltaan tunnettiinkin näistä pelaajista sinä aikana. Tunnetuimpia heistä olivat:Joukkueessa pelasi kaudella 2016-2017 myös naisten maajoukkueen maalivahti ja Olympialaisissa pronssia voittanut Noora Räty.


title: Pod zvuki potselujev

text: Pod zvuki potselujev () on venäläisen televisiojuontaja Olga Buzovan esikoisalbumi. Se julkaistiin julkaistiin 6. lokakuuta 2017 levymerkillä Archer Music Productions.


title: Kirsikkaetanainen

text: Kirsikkaetanainen ("Caliroa cerasi") on aikuisena pienehkö, musta lehtipistiäinen, jonka siivet ovat läpikuultavat. Aikuiset munivat kesän alussa hedelmäpuiden lehtien alapinnoille. Aikuinen kirsikkaetanainen on kooltaan noin 4-6 mm.


title: Kirsikkaetanainen

text: Kirsikkaetanaisen toukat muistuttavat etanaa ja ovat limaisia ja musteelta tuoksuvia. Ne syövät aluksi lehden alapintaa, mutta siirtyvät isompina syömään lehtien yläpintojen solukkoa ja jättävät jäljelle vain lehden suonet. Toukkien ravintokasveja ovat luumut, kirsikat, pihlajat, päärynät, ruusukvittenit ja aroniat. Täysikasvuisina toukat pudottautuvat maahan ja koteloituvat. Toisen sukupolven toukat ilmestyvät elokuun lopussa. Kirsikkaetanainen lisääntyy yleensä partenogeneettisesti, jonka vuoksi koiraspuoliset yksilöt ovat hyvin harvinaisia. Toukkia voi torjua kasvin lehdiltä poistamalla niitä käsin tai suihkuttamalla vesisuihkulla.


title: Danielin kirja (elokuva)

text: Danielin kirja ("Daniel") on Sidney Lumetin ohjaama brittiläis-yhdysvaltalainen draamaelokuva vuodelta 1983. Ethel ja Julius Rosenbergin vakoiluoikeudenkäyntiin ja kuolemantuomioihin pohjautuva elokuva perustuu E. L. Doctorow’n romaaniin, josta kirjailija itse sovitti elokuvan käsikirjoituksen. Pääosia elokuvassa näyttelevät Mandy Patinkin ja Lindsay Crouse ”Isaacsonin” pariskuntana ja Timothy Hutton heidän Daniel-poikanaan.


title: Danielin kirja (elokuva)

text: "Helsingin Sanomien" ensi-ilta-arviossa huhtikuussa 1984 Mikael Fränti pitää Lumetin elokuvaa yhtä vaativana seurattavana kuin Doctorow’n romaania, mutta kehuu nuoren Timothy Huttonin roolisuoritusta. Myös muut pääosien esittäjät saavat häneltä arvostusta, mukaan lukien Danielia ja hänen sisartaan varhaisvuosina esittävät lapsinäyttelijät. Elokuvaa on myös arvosteltu siitä, että se jättää tarinan etäiseksi ottamatta kantaa tapaukseen. "The New York Timesin" kriitikot valitsivat "Danielin kirjan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Pensasmintut

text: Pensasmintut ("Bystropogon") on huulikukkaiskasvien (Lamiaceae) heimoon kuuluva kasvisuku. Sukuun kuuluu kymmenkunta lajia sekä muutamia lajiristeymiä.


title: Swatch Internet Time

text: Swatch Internet Time (tai beat time) on kymmenlukuihin perustuva ajanmittausjärjestelmä, jonka kelloistaan tunnettu Swatch-yritys esitteli vuonna 1998 osana "Beat"-rannekellojensa markkinointikampanjaa.


title: Swatch Internet Time

text: Tuntien ja minuuttien sijaan tähtitieteellinen vuorokausi (yksi maapallon pyörähdys) on jaettu tuhanteen osaan, jotka on nimetty ".beateiksi". Jokainen .beat vastaa yhtä Ranskan vallankumouksen aikaan käytettyä kymmenlukuun perustuvaa minuuttia ja kestää tavanomaisen ajanmittauksen yksikköinä ilmaistuna 86,4 sekuntia. Aika merkitään kolminumeroisina lukuina eli esimerkiksi @248 tarkoittaa ajanhetkeä, jolloin ollaan menty 248 .beatia eteenpäin keskiyöstä eli päivästä on kulunut 248 tuhannesosaa (tavanomaisessa ajanlaskussa viisi tuntia ja 57 minuuttia).


title: Swatch Internet Time

text: "Keskiyö" ei Swatch Internet Timessä kuitenkaan viittaa tavanomaisiin aikavyöhykkeisiin, vaan käytössä on uusi Bielin mediaaniaika (BMT) Swatchin Bielin kaupungissa sijaitsevan pääkonttorin sijainnin mukaisesti (vastaa yleisen ajanlaskun Keski-Euroopan ja Länsi-Afrikan vyöhykettä, josta käytetään englanninkielellä lyhennettä UTC+01). Erillisiä aikavyöhykkeitä ei siis ole, vaan kellonaika on aina sama joka puolella maapalloa. Myöskään kesäaikaa ei ole käytössä.


title: Swatch Internet Time

text: Yksi keskeisistä Swatch Internet Timen päämääristä oli, että eri aikavyöhykkeillä toimivat ihmiset voisivat helpommin hahmottaa oman sijaintinsa ajassa, kun eri aikavyöhykkeitä ei enää olisi. Tämä nähtiin tärkeäksi erityisesti Internetin käytön yhteydessä, jolloin eri aikavyöhykkeillä olevat ihmiset saattavat olla jatkuvasti tekemisissä toistensa kanssa. Swatch Internet Timestä oli tarkoitus tulla uusi yhteinen viittauspiste tällaisiin tilanteisiin.


title: Swatch Internet Time

text: Jos tiedetään, paljonko kello on Keski-Euroopan aikavyöhykkeellä, Swatch Internet Timen voi laskea tällä kaavalla: (UTC+1 sekunnit + (UTC+1 minuutit * 60) + (UTC+1 tunnit * 3600)) / 86.4


title: Swatch Internet Time

text: Tilaisuudessa, jossa Swatch Internet Time esiteltiin, IT-kolumnisti Nicholas Negroponte julisti, että "Tämä on vasta alkua. Alkua ymmärrykselle siitä, ettei kyberavaruudella ole reunoja eikä rajoja. Kyberavaruudessa ei ole vuodenaikoja, eikä yötä ja päivää. Internet Time on absoluuttinen aika kaikille. Internet Time ei ole geopoliittinen. Se on globaali. Tulevaisuudessa Internet Time tulee olemaan se todellinen aika monille ihmisille."


title: Swatch Internet Time

text: Swatch Internet Timeä on käytetty Swatchin omien tuotteiden lisäksi esimerkiksi Dreamcast -pelikonsolin verkkopelien palvelussa, Ericssonin T20e kännykässä (2001), Phantasy Star Online -verkkopelissä ja ICQ-pikaviestipalvelussa. Swatch onnistui saamaan jotkut tärkeät web-sivustot, kuten uutistoimisto CNN:n sekä Applen sivut käyttämään uutta aikajärjestelmää.


title: Swatch Internet Time

text: Historioitsija Thomas Vogtherr kirjoitti teoksessaan "Zeitrechnung" (2001), että Swatch Internet Timella olisi vain pienet mahdollisuudet menestyä. Hän näki todennäköisen epäonnistumisen syynä Internet Timeen kuuluvan "eurosentrisyyden", joka liittyy keskiyön ajankohdan määrittelemiseen Keski-Euroopan aikavyöhykkeen mukaan.


Turun sosialidemokraattinen naisyhdistys perustettiin 8.12.1896. Se toimi ensimmäiset vuotensa vuonna 1887 perustetun Turun työväenyhdistyksen (TTY) jaostona. Vuoden 1919 lopulla yhdistyksen nimeksi muutettiin Turun sosialidemokraattinen naisyhdistys ry. Uusi nimi otettiin käyttöön vuoden 1920 alussa.


Turun sosialidemokraattinen naisyhdistys on ensimmäinen Suomessa perustettu puoluepoliittinen naisyhdistys. Se on myös yksi maailman vanhimmista poliittisista naisyhdistyksistä. Myös muualle Suomessa perustettiin sosialidemokraattisia naisyhdistyksiä. Vuonna 1900 ne perustivat Suomen työläisnaisten liiton.


title: Turun sosialidemokraattinen naisyhdistys

text: Perimmäinen syy naisyhdistyksen perustamiseen oli TTY:n tarve saada naisia mukaan yhdistyksen toimintaan. Erityisesti puheenjohtajana tuolloin toiminut Nils Robert af Ursin kantoi huolta naisten osallistumisesta.


text: Voi sanoa, että TTY onnistui tavoitteessaan. Turun sos.dem. naisyhdistys oli toimintansa alkuvuosikymmeninä perustamassa useita ammattiosastoja naisvaltaisille aloille, tuki niiden toimintaa ja vastasi pitkälle Turussa ja muuallakin Varsinais-Suomessa työväenliikkeen naisten parissa tekemästä poliittisesta ja järjestöllisestä työstä. Alkuvuosina yhdistyksessä toimivat lisäksi mm. naiskuoro, puhujaseura ja ompelukerho.


text: Toinen syy yhdistyksen perustamiseen oli naisten tarve omaan ja omannäköiseen poliittiseen ja järjestölliseen toimintaan.


text: Naisyhdistyksen edustajat osallistuivat Suomen työväenpuolueen perustamiskokoukseen Turussa 1899. Yhdistyksellä oli lisäksi merkittävä rooli äänioikeustaistelussa ja raittiustyössä.


text: Äänioikeusuudistuksen toteuduttua naisyhdistys oli mukana vaalityössä ja edesauttoi mm. Ida Aalle-Teljon valintaa kansanedustajaksi Turun eteläisestä vaalipiiristä. Myöhemmin Aino Lehtokoskesta tuli naisyhdistyksen pitkäaikainen "oma" kansanedustaja. Ensimmäinen eduskuntaan valittu yhdistyksen jäsen oli vuoden 1914 vaaleissa valituksi tullut Elviira Wihersalo. Hänen kohtalonaan oli menehtyä kansalaissodan jälkeen Venäjällä.


text: Ensimmäisen maailmasodan sytyttyä yhdisytys oli kansainvälisen työläisnaisliiton pasifistisella linjalla. Kansalaissodassa yhdistys suhtautui kielteisesti naiskaarteihin eikä sen jäseniä osallistunut kaartin aseelliseen toimintaan.


text: Kansalaissodan jälkeen työväenliike jakautui sosialidemokraatteihin ja kommunisteihin. Riidassa valtakunnallinen naisliitto jäi kommunisteille, naisyhdistys pysyi sosialidemokraattisessa puolueessa.


text: Turun työväenyhdistyksen ompelukerho perustettiin vuonna 1889. Samaan aikaan Turussa rakennettiin Suomen ensimmäistä työväentaloa, minkä rakentamiseen ompelukerhon perustaminen liittyi.


text: TTY oli talon rakentamisen takia isoissa veloissa ja keskeisellä sijalla sen varainhankinnassa olivat arpajaiset ja myyjäiset. Niihin kumpaankin ompelukerho valmisti käsitöitä joko voitoiksi tai myytäväksi.


text: Naisyhdistyksen perustamisen jälkeen ompelukerho siirtyi sen alaisuuteen. Naisyhdistyksen jäsenet osallistuivat myös huvitilaisuuksien järjestämiseen.


text:
Toisen maailmansodan jälkeen ompelukerhoihin liitettiin opintotoimintaa luentojen ja opintokerhojen muodossa.
Ompelukerhon toiminta loppui 1970-luvulla. Se alkoi uudelleen 2010-luvulla.


text: Vuonna 1908 yhdistys järjesti ensimmäisen siirtolansa. Vuotta 1918 ja mahdollisesti yhtä tai kahta 1920-luvun kesää lukuun ottamatta siirtola järjestettiin joka kesä vuoteen 1974. Kesäsiirtola oli tarkoitettu vähävaraisten perheiden lapsille.


text: Erityismaininnan ansaitsee kesän 1919 siirtola. Olot olivat työväenliikkeessä toimiville tuolloin äärimmäisen ankarat: takana oli kansalaissota ja valkoinen terrori oli voimissaan.


text: Vuonna 1927 siirtola sai Frans ja Tekla Tuomolan lahjoituksena pienen maapaikan Piikkiössä.


text: Lasten siirtola loppui 1974. Aika oli ajanut vaatimattoman siirtolan ohi. Lasten siirtolan loputtua naisyhdistys järjesti Piikkiön kesäkodissa vanhusten lomaleirejä vuosina 1975–1986. Kesällä 2014 yhdistys myi Piikkiön kesäkodin.


text: Sotavuosiin asti Turun sosialidemokraattista naisyhdistystä voi luonnehtia naisten työväenyhdistykseksi, joka vastasi Turussa pitkälle SDP:n naistoiminnan järjestämisestä.


text: Sotien jälkeen SDP:n toiminta vilkastui, jäsenmäärä kasvoi ja naisvaltaisille ammattialoille perustettiin puolueosastoja. Tässä murroksessa naisyhdistys menetti asemansa keskeisenä naisten toiminnan järjestäjänä. Tämän jälkeen naisyhdistyksen toiminnassa ovat korostuneet sosiaalinen toiminta, kulttuuri sekä raittius- ja lapsityö.


text: Kaksituhatluvulla yhdistys on hakenut uutta asemaa ja toimintamallia sosialidemokraattisessa kentässä sekä turkulaisena ja yhteiskunnallisena toimijana.


text: Yhdistyksen kotisivu: https://turunsosdemnaisyhdistys.sdp.fi/


title: Fred Andersson

text: Fred Andersson (s. 1946 Helsinki) on suomalaissyntyinen yritysjohtaja, joka on tehnyt uransa etupäässä Ruotsissa. Hän on toiminut muun muassa Ikean, Volvon ja Scandicin ylimmässä johdossa ja yli 20 vuotta Hennes & Mauritzin hallituksessa. Hänet tunnetaan myös olympiatason alppihiihtäjänä ja maailmanmestaruustason avomeripurjehtijana. Nykyisin Andersson asuu Kenian Nairobissa, jossa hän on mukana terveydenhoito- ja kiinteistöhankkeissa ja Oriflamen kosmetiikkabisneksessä.


title: Fred Andersson

text: Andersson opiskeli Sveitsissä ja työskenteli sitten terästeollisuudessa Itävallassa ja Englannissa. Suomeen palattuaan hän oli perustamassa kalustemyymälä Indooria. Sieltä Ingvar Kamprad houkutteli hänet toimitusjohtajaksi Ikea of Swedeniin, joka ohjaa ketjun valikoimia maailmanlaajuisesti ja vastaa ostoista. Ikeasta Andersson siirtyi Scandic-hotelliyrityksen konsernijohtajaksi ja 1990-luvun alkupuolella Volvo-henkilöautojen toimitusjohtajaksi.


title: Fred Andersson

text: Grenoblen talviolympialaisissa 1968 Andersson oli mukana Suomen alppihiihtojoukkueessa, mutta ei loukkaannuttuaan päässyt kilpailemaan. 1990-luvun lopulla Anderson oli mukana Whitbread-maailmanympäripurjehduksella kielikoulu EF:n omistajan Bertil Hultin veneessä, joka voitti kilpailun. Vuonna 1992 Andersson toimi Barcelonan olympiakisojen ruotsalaisen järjestelykomitean puheenjohtajana.


title: Fred Andersson

text: Andersson ihastui Keniaan lomamatkallaan vuonna 2000 ja päätti muuttaa sinne asumaan. Kosmetiikka- ja kiinteistöliiketoimiensa ohella hän on perustanut sinne Kinondo Kwetu -nimisen säätiön, joka tukee muun muassa terveydenhoitoa ja lasten koulutusta.


title: Kirjallisuusvuosi 1965

text: Kirjallisuusvuosi 1965 käsittelee vuoden 1965 tärkeitä kirjallisuuden tapahtumia, uutisia ja julkistuksia.


title: National Museum of Natural History

text: National Museum of Natural History on Yhdysvaltain pääkaupunki Washingtonissa sijaitseva luonnonhistoriallinen museo, joka on perustettu vuonna 1910. Museorakennus sijaitsee National Mallin itäisessä päässä. Museo on osa Smithsonian-instituuttia.


title: National Museum of Natural History

text: Kävijämäärältään National Museum of Natural History oli vuonna 2016 maailman neljänneksi vierailluin museo.


title: Kirjallisuusvuosi 1964

text: Kirjallisuusvuosi 1964 käsittelee vuoden 1964 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1963

text: Kirjallisuusvuosi 1963 käsittelee vuoden 1963 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1962

text: Kirjallisuusvuosi 1962 käsittelee vuoden 1962 tärkeitä kirjallisuuden tapahtumia, uutisia ja julkistuksia.


title: Caliroa

text: Caliroa on lehtipistiäisten heimoon kuuluva pistiäissuku.


title: Leguaanimaiset

text: Leguaanimaiset (Iguania) on suomumatelijoiden kladi, jota yleensä pidetään osalahkona.


title: Kirjallisuusvuosi 1961

text: Kirjallisuusvuosi 1961 käsittelee vuoden 1961 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1960

text: Kirjallisuusvuosi 1960 käsittelee vuoden 1960 tärkeitä kirjallisuuden tapahtumia, uutisia ja julkistuksia.


title: Antellin neitien koulu

text: Antellin neitien koulu ("Antellska Privata Svenska Fruntimmerskolan") oli Mikkelissä vuosina 1854–1914 toiminut yksityinen ruotsinkielinen 7-luokkainen oppikoulu. Oppilaat olivat pääosin tyttöjä mutta poikia oli valmistavilla luokilla oppilaina. Pojat siirtyivät sittemmin vuonna 1872 avattuun Mikkelin lyseoon. Koulurakennus oli Maaherrankadulla nykyisen Kauppakeskus Akselin sisäänkäynnin kohdalla. Samassa rakennuksessa toimi myös lastentarha ja pientenlastenkoulu. Koulun oppilasmäärä oli enimmillään 1900-luvun alussa yli 120.


title: Antellin neitien koulu

text: Koulun perustivat viipurilaisen salaneuvos Samuel Henrik Antellin sisaret Alexandra Antell (1833–1891) ja Alma Antell (1836–1925) veljensä avustuksella. Koulu sai vuodesta 1859 vuotuista avustusta keisarin käsikassasta ja vuodesta 1873 Suomen valtion avustusta muiden koulujen tapaan. Antellin sisarukset hoitivat opetuksen yksin vuoteen 1861 saakka mutta sen jälkeen palkattiin lisää opettajia. Suurin osa opettajista oli tilapäisiä tuntiopettajajia ja opettajien vaihtuvuus oli suuri. Koulun kamppaili koko olemassaolonsa ajan taloudellisissa vaikeuksissa ja valtionavun turvaamiseksi koulun otettiin myös suomenkielisistä kodeista oppilaita. Koulun toiminta päättyi keväällä 1914 oppilaiden vähyyden ja koulua johtaneen Alma Antellin korkean iän vuoksi. Alma Antell muutti Mikkelistä Helsingin lähelle Oulunkylään jossa hän vietti viimeiset vuotensa.


title: Antellin neitien koulu

text: Koulun oppilaina olivat muun muassa kirjailija Karl August Tavaststjerna ja näyttelijä Sirpa Tolonen.


title: Vuorijärvi

text: Vuorijärvi voi viitata seuraaviin:


title: Sellaista on elämä

text: Sellaista on elämä (televisioesityksessä Elämänmenoa, "That’s Life!") on Blake Edwardsin ohjaama yhdysvaltalainen komediadraama vuodelta 1986. Elokuvan pääosissa näyttelevät Jack Lemmon ja Julie Andrews. Ohjaaja Edwards teki käsikirjoituksen yhdessä Milton Wexlerin kanssa.


title: Sellaista on elämä

text: Elokuva perustuu Blake Edwardsin ja hänen läheistensä omiin kokemuksiin ja kertoo ikääntyvästä arkkitehdista ja tämän syöpää sairastavasta vaimosta. Tapahtumat sijoittuvat miehen 60-vuotisjuhlien viikonloppuun pariskunnan kotona Malibussa. Mies on pettynyt elämäänsä rikkaiden tilaajien nöyristelijänä ja periaatteidensa myyjänä. Vaimo, tunnettu laulajatar, yrittää lohduttaa miestään vaikka on itse saanut juuri kurkkusyöpädiagnoosin.


title: Sellaista on elämä

text: Elokuva kuvattiin pienellä budjetilla Blake Edwardsin ja hänen vaimonsa Julie Andrewsin kotona Malibussa, ja monet sivuosien näyttelijät ovat joko heidän tai Jack Lemmonin sukulaisia.


title: Sellaista on elämä

text: "Helsingin Sanomien" televisiosivulla huhtikuussa 1992 Mikael Fränti pitää Jack Lemmonin roolisuoritusta maneerisena ja sanoo suoraan, ettei millään tahtonut jaksaa katsoa tätä ”pitkästyttävää lässyttelyä” loppuun. Myös "Video-oppaassa" vuodelta 1994 Bello Romano pitää elokuvaa ”kypsänä kotivideona”, jota ”on ikävä katsella”. Hän antaa sille kaksi tähteä viidestä. Sen sijaan "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Texasin vallankumous

text: Texasin vallankumous oli Meksikon hallinnoimassa Texasissa lokakuussa 1835 käynnistynyt vallankumous. Vallankumouksen aloittivat Yhdysvalloista muuttaaneet siirtolaiset sekä Texasin meksikolaiset (tejanot), jotka halusivat itsenäistyä Meksikosta. Yhdysvallat tuki vallankumousta presidentti Andrew Jacksonin suostumuksella ja huolehti kapinallisten aseistuksesta. Vallankumouksen tunnetuin taistelu käytiin Alamossa maaliskuussa 1836. Saman kevään aikana Texasin vallankumous päättyi kapinallisten voittoon ja Texasin tasavallan perustamiseen. Tasavalta liittyi Yhdysvaltoihin 1845.


title: Texasin vallankumous

text: Texasin vallankumouksen juuret johtavat 1820-luvun alkuun, jolloin Meksiko itsenäistyi. Saadakseen maansa pohjoisimmat alueet asutetuiksi Meksikon hallitus loi empresario-järjestelmän, jonka avulla yhdysvaltalaisia siirtolaisia houkuteltiin muuttamaan Texasiin. Edellytyksenä muutolle oli, että siirtolaiset kääntyisivät katolisiksi ja heistä tulisi Meksikon kansalaisia. Ennalta valitut empresariot saivat kukin tuoda oman siirtolaisryhmänsä Texasiin ja asettua eri alueelle kuin Texasissa jo ennestään asuvat tejanot. Eräänlaisena vastapalveluksena Texasiin asettuneet siirtokunnat lupautuivat toimimaan puskurina vihamielisten comanchien hyökkäyksiä vastaan.


title: Texasin vallankumous

text: Siirtolaisten tulva kasvoi nopeasti ja väen lisääntyminen johti kasvaviin näkemyseroihin Meksikon viranomaisten kanssa. Siirtolaisten ensimmäinen vallankumousyritys tapahtui ja loppuvuodesta 1826, jolloin empresario Haden Edwardsin johtama siirtolaisryhmä ja heidän tukijoikseen ryhtyneet cherokeet kävivät lyhytkestoisen Fredonian kapinan Meksikon hallitusta vastaan. Vaikka Fredonian tasavalta jäi perustamatta, kapina jätti käytäntömallin myöhemmälle Texasin vallankumoukselle.


title: Texasin vallankumous

text: Seuraavan vuosikymmenen alkaessa siirtolaiset ja tejanot halusivat suuremman päätösvallan maihinsa liittyvissä asioissa. Meksikon senaatin asettamat lait ja rajoitukset kuitenkin kahlitsivat siirtolaisten pyrkimyksiä. Suurimmaksi kiistanaiheeksi nousivat Texasin taloudelliseen kehitykseen tähtäävät keinot. Lähinnä Etelävaltioista muuttaneet siirtolaiset suosivat maillaan orjatyövoimaa, jonka käyttö oli ainoa keino talouden nostamiseksi. Meksikon hallitus puolestaan kielsi jyrkästi orjuuden.


title: Texasin vallankumous

text: Kun "Texasin isänä" tunnettu empresario Stephen F. Austin matkusti vuonna 1833 Meksiko Cityyn neuvotellakseen siirtolaisten ja tejanojen ajatuksesta erottaa Texas omaksi osavaltiokseen, hallitus ei suostunut ehdotukseen. Vuotta myöhemmin generalissimus Antonio López de Santa Anna määräsi Austinin vangittavaksi epäiltynä kapinan valmisteluista. Jo aiemmin Hallitus oli kieltänyt uusien siirtolaisten tulon Texasiin, mutta kiellot osoittautuivat hyödyttömäksi. Tuhannet laittomat siirtolaiset tulivat Red Riverin ja Sabinejoen yli ja huhut amerikkalaisten invaasiosta lisääntyivät.


title: Texasin vallankumous

text: Vankeudesta vapauduttuaan Austin huomasi, että angloamerikkalaiset siirtolaiset olivat kapinan partaalla. He vaativat Texasia irtautumaan kokonaan Meksikosta ja julistautumaan Texasin tasavallaksi. Austin luopui diplomaattisesta lähestymistavastaan Meksikon hallitukseen ja piti 8. päivänä syyskuuta 1835 kuuluisan puheensa, jonka aloitti sanoilla ""Sota on meidän ainoa voimavaramme!""


title: Texasin vallankumous

text: Vallankumouksen alkaessa Austin toimi Texasin väliaikaisarmeijan komentajana. Aseelliset yhteenotot alkoivat lokakuussa 1835 ja marraskuussa Austinin armeija piiritti San Antonio de Béxarin, joka tuolloin oli Texasin suurin kaupunki. Kaupunkiin kerääntyneet kenraali Martín Perfecto de Cosin johtamat meksikolaiset joukot rakensivat barrikaadeja eri puolille kaupunkia ja pyrkivät vahvistamaan Alamon linnoitusta rakentamalla paaluvarustuksia kappelin ja parakkirakennusten välille. Joulukuussa käydyssä taistelussa sai surmansa tai haavoittui vähintään 150 meksikolaista sotilasta texasilaisten menettäessä vain kaksi miestä.


title: Texasin vallankumous

text: Piirityksen aikana vangitut meksikolaiset vapautettiin ja osa texasilaisista uskoi vallankumouksen päättyvän siihen. Vallankumouksen johtajat sen sijaan varustautuivat kapinan jatkumiseen ja pyysivät Yhdysvalloilta rahallista tukea. Vallankumouksen rahoittajille ja siihen osallistuville luvattiin palkkioksi hyvää maata Texasista. Monet yksityiset eri puolilla Yhdysvaltoja antoivat lahjoituksia ja sanomalehdet julkaisivat suuria mainoksia tilaisuuksista, joissa käsiteltiin Texasin vallankumousta. Värväysasemia perustettiin New Orleansiin, Louisvilleen ja Cincinnatiin. Valtaosa kapinallisten aseista ja muista sotatarvikkeista kuljetettiin kuunareilla New Orleansista Texasiin.


title: Texasin vallankumous

text: Vaikka Yhdysvaltain puolueettomuuslaki kielsi Meksikon sisäisiin asioihin sekaantumisen, presidentti Andrew Jackson ummisti silmänsä koko asialta. Kysyjille hän vastasi, että amerikkalaisilla oli laillinen oikeus muuttaa maasta ja kantaa asetta. Taustalta löytyi Jacksonin salainen haave liittää Texas tulevaisuudessa Yhdysvaltoihin.


title: Texasin vallankumous

text: San Antonio de Béxarin piirityksen lopputulos sai Generalissimus Santa Annan värväämään vahvaa sotaretkikuntaa texasilaisia vastaan ja joulukuun loppuun mennessä oli värvättyjä yli 6 000. Tästä määrästä noin 4 000 aloitti tammikuussa 1836 marssin kohti San Antoniota. Armeija koostui kymmenestä jalkaväkipataljoonasta, joista kukin sisälsi 8 komppaniaa. Komppaniat muodostuivat pääosin Brown-Bess-musketeilla varustetuista sotilaista ja erillisistä eliittijoukoista, joilla oli uudenaikaisemmat .62 kaliiberin Baker-kiväärit. Tarkka-ampujilla oli erillinen komppaniansa ja karbiineilla ja sapeleilla aseistettu ratsuväki muodosti oman rykmenttinsä. Tykistö käsitti 17 kanuunaa ja 4 kpl 7 tuuman haupitsia. Armeijan mukana oli myös sotilaiden vaimoja ja lapsia, vaikka Santa Anna oli yrittänyt kieltää tämän käytännön.


title: Texasin vallankumous

text: Armeijan marssia varjostivat monet koettelemukset. Sotilaskarkuruus, kulkutaudit ja äkillisen lumimyrskyn aiheuttamat ja kuolemaan johtaneet sairastumiset vähensivät marssijoiden määriä. Myös useita hevosia ja muuleja kuoli matkan rasitukseen ja ravinnonpuutteeseen. Santa Annan raportin mukaan marssin aikana menehtyi 400 soteretkikunnan jäsentä. Monet heistä olivat Jukatanin niemimaan maya-intiaaneja, joiden kevyt vaatetus oli lumimyrskyyn soveltumaton.


title: Texasin vallankumous

text:
Meksikon armeijan tiedustelupalvelu välitti tietoa texasilaisten päivittäisistä liikkeista, mutta San Antonion asukkaille armeijan saapuminen kaupunkiin oli yllätys. Osa kaupunkilaisista vetäytyi Alamon linnoitukseen 23. helmikuuta meksikolaisten joukkojen ilmestyessä Béxarin vanhalle sotilaskentälle. Santa Annan määräyksestä Alamo piiritettiin ja piiritys jatkui 13 päivän ajan. Tuona aikana vallankumouksellisten johto kokoontui Washington-on-the-Brazosiin, jossa he allekirjoittivat
Texasin itsenäisyysjulistuksen 2. maaliskuuta 1836.


title: Texasin vallankumous

text: Tieto julistuksesta ei kuitenkaan kantautunut Alamoon, josta varuskunnan komentajana toimiva William B. Travis oli piirityksen aikana lähettänyt turhaan useita avunpyyntöjä viestinviejien mukana. Kun Santa Annan joukot hyökkäsivät varhain aamulla 6. maaliskuuta usealta eri suunnalta samanaikaisesti, puolustajat eivät pystyneet pitkäaikaiseen vastarintaan. Alamon taistelu kesti puolitoista tuntia ja se päättyi linnoituksen pihalla ja kappelissa mies-miestä-vastaan käytyihin tappeluihin. Taistelu vaati 189 - 259 puolustajan hengen, heidän joukossaan muun muassa Davy Crockett ja Jim Bowie.


title: Texasin vallankumous

text: Alamon taistelun jälkeen Texasissa levisi huhu, että vallankumoukselliset olivat uljaasti puolustaneet Alamoa ja ajaneet meksikolaiset pakoon. Varhain 11. maaliskuuta Béxarista kiiri Gonzalesin kylään tieto, että Crockett ja Bowie sekä useita muita Alamon puolustajia olivat surmanneet itsensä mieluummin kuin antautuneet. Houston lähetti joukon tiedustelijoita selvittämään asiaa ja meksikolaisten vapauttama Susanna Dickinson kertoi silminnäkijänä mitä Alamossa oli tapahtunut. Uutinen otettiin vastaan järkyttyneenä, ja Houston organisoi Gonzalesin kylään kerääntyneet erilliset joukot nopeaan vastaiskuun.


title: Texasin vallankumous

text: Samaan aikaan Santa Anna järjesteli joukkojaan seuraavia iskuja varten, sillä hän halusi tukahduttaa vallankumouksen lopullisesti. Houston puolestaan evakuoi Gonzalesin ja vetäytyi joukkoineen kohti itää. Vain muutama päivä myöhemmin eversti James Fanninin johtamat vallankumouksellisten joukot joutuivat kenraali José de Urrean meksikolaisarmeijan hyökkäyksen kohteeksi. Texasilaiset taistelivat urheasti, mutta joutuivat antautumaan selvän ylivoiman alla Viikon sotavankeuden jälkeen Fanninin miehet marssitettiin suurelle torille, jossa heidät teloitettiin, Fannin muiden joukossa. Teloitettujen määräksi on arveltu 350 kapinallista. Tapahtuma tunnetaan historiassa Goliadin verilöylynä.


title: Texasin vallankumous

text:
Alamon taistelusta ja Goliadin verilöylystä kuultuaan Texasin anglo-amerikkalaiset uudisasukkaat aloittivat vetäytymisensä Meksikon armeijan alta. Myös Houstonin armeija peräytyi Santa Annan joukkojen takaa-ajamina. Samalla sadat texasilaiset jättivät Houstonin joukot ja kiirehtivät turvaamaan perheidensä pakomatkaa Yhdysvaltain rajan yli. Pakoa siivitti huhu, jonka mukaan cherokeet olivat valmistelemassa sotaa texasilaisia vastaan. Houston järjesteli armeijaansa tulevaan kostoiskuun ja pyysi paikallisten intiaanien apua turvatakseen siirtolaisten paon. Meksikonlahden rannikon metsäalueella asuvat couchattat lupautuivat antamaan tukea texasilaisille. Ennen kuin Santa Annan armeija saavutti pakolaiset, coushattat kuljettivat nämä rakentamillaan lautoilla yli Sabinejoen. Intiaanit myös majoittivat ja ruokkivat nälkiintyneet pakolaiset.
Texasin vallankumoukselliset eivät kuitenkaan lopettaneet taisteluaan maansa puolesta. Viimeiseksi jääneeksi yhteenotoksi muodostui San Jacinton taistelu. Se käytiin 21. huhtikuuta 1836 lähellä nykyistä Harrisin piirikuntaa Texasissa. Tuolloin Houstonin joukot tekivät yllätyshyökkäyksen siestaa vittävän meksikolaisarmeijan leiriin. Vain 18 minuuttia kestäneessä taistelussa meksikolaiset lyötiin täysin. Heidän miestappionsa olivat yli 600 kun vallankumoukselliset sen sijaan selvisivät vähin menetyksin. Satoja meksikolaisia sotilaita jäi Houstonin armeijan vangeiksi. Santa anna pääsi pakoon, mutta texasilaisten partio jäljitti hänet. Pidätettäessä generalissimus oli pukeutunut meksikolaisen sotilaan uniformuun ja hänet tunnistettiin vasta muiden vankien kutsuessa häntä "El Presidenceksi".


title: Texasin vallankumous

text: Monet teksasilaiset vaativat Santa Annan teloitusta, mutta Houston katsoi generalissimuksen olevan hyödyllisempi elävänä ja säästi tämän hengen. Meksikon armeija suostui vetäytymään Texasista ja valtiot tekivät keskinäisen rauhansopimuksen, jonka yhteydessä Meksiko lupasi tunnustaa Texasin itsenäisyyden.


title: J. W. Runebergin palkinto

text: J. W. Runebergin palkinto (, myös "Runebergspriset") on suomalainen lääketieteellinen huomionosoitus, joka on jaettu vuodesta 1960 lähtien. Palkinto jaetaan nykyisin joka toinen vuosi. Palkinnon perustana on rahasto, jonka J. W. Runeberg lahjoitti vuonna 1902. Palkinto käsittää mitalin ja rahasumman (2010-luvulla 25 000 €). Palkinnon myöntää Finska Läkaresällskapet.


title: Kirjallisuusvuosi 1959

text: Kirjallisuusvuosi 1959 käsittelee vuoden 1959 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1958

text: Kirjallisuusvuosi 1958 käsittelee vuoden 1958 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1957

text: Kirjallisuusvuosi 1957 käsittelee vuoden 1957 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1956

text: Kirjallisuusvuosi 1956 käsittelee vuoden 1956 tärkeitä kirjallisuuden tapahtumia, uutisia ja julkistuksia.


title: New West End -synagoga

text: New West End -synagoga on synagoga Lontoossa, joka avattiin vuonna 1879. Arkkitehti George Ashdown Audsley suunnitteli myös Princes Roadin synagogan Liverpoolissa.


title: New West End -synagoga

text: Synagoga on Grade I -luokan suojelukohde.


title: Gustaf Fredrik Laurell

text: Gustaf Fredrik Laurell (29. joulukuuta 1802 – 1. tammikuuta 1885 Helsinki) oli suomalainen vuorihallituksen intendentti ja vuorineuvos.


title: Gustaf Fredrik Laurell

text: Laurellin vanhemmat olivat Kuopion lääninlasaretin lääkäri, asessori Axel Fredrik Laurell (1766–1823) ja Gustava Sofia Tigerstedt. Hän kävi Kuopion triviaalikoulua ja Porvoon lukiota ja pääsi ylioppilaaksi 1818. Laurell valmistui Turun akatemiasta filosofian kandidaatiksi 1822 ja filosofian maisteriksi 1823 sekä suoritti tuomarintutkinnon 1823 ja vuoritutkinnon 1825.


title: Gustaf Fredrik Laurell

text: Laurellista tuli vuori-intendentinkonttorin ylimääräinen vuorikadetti 1825, vt. ylimasuunimestari 1827, vakinainen ylimasuunimesteri 1831, vuorimestari 1840, vuorineuvos 1856 ja vuorihallituksen intendentti vuonna 1858. Hän johti vuorihallitusta vuoteen 1868 saakka ja oli samalla jäsenenä manufaktuurijohtokunnassa.


title: Gustaf Fredrik Laurell

text: Gustaf Fredrik Laurellin veli oli teologian professori Axel Adolf Laurell.


title: Kirjallisuusvuosi 1955

text: Kirjallisuusvuosi 1955 käsittelee vuoden 1955 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1954

text: Kirjallisuusvuosi 1954 käsittelee vuoden 1954 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1953

text: Kirjallisuusvuosi 1953 käsittelee vuoden 1953 tärkeitä kirjallisuuden tapahtumia, uutisia ja julkistuksia.


title: Leikkiä Luojan laitumilla

text: Leikkiä Luojan laitumilla ("At Play in the Fields of the Lord") on Héctor Babencon ohjaama yhdysvaltalainen draamaelokuva vuodelta 1991. Amazonin viidakon lähetyssaarnaajista kertovan elokuvan päärooleissa näyttelevät Tom Berenger, John Lithgow, Daryl Hannah, Aidan Quinn, Kathy Bates ja Tom Waits. Quinnin ja Batesin esittämän avioparin pientä poikaa esittää suomalainen Niilo Kivirinta. Elokuva perustuu Peter Matthiessenin romaaniin vuodelta 1965, josta käsikirjoituksen sovitti ohjaajan kanssa Jean-Claude Carrière.


title: Leikkiä Luojan laitumilla

text: Kaksi rähjäistä amerikkalaista miestä (Waits ja Berenger) tekevät lentokoneellaan pakkolaskun pieneen viidakkokylään, josta he löytävät maanmiehiään, lähetyssaarnaajaperheen (Lithgow ja Hannah). He alkavat liehakoida kaunista vaimoa. Pian lähistölle tulee toinenkin amerikkalainen perhe lähetystyöhön (Quinn, Bates ja Kivirinta), selvästi toista ryhmää huonommin valmistautuneena. Amerikkalaisia vaivaavat taudit ja paikalliset alkuasukkaat, jotka eivät tiedä miten suhtautua taivaalta laskeutuviin muukalaisiin, jotka eivät pohjimmiltaan tunnu kunnioittavan heidän elämäntapaansa.


title: Leikkiä Luojan laitumilla

text: Elokuva sai eri puolilla maailmaa monenlaisia, enimmäkseen nihkeän myönteisiä arvosteluja. Suurella budjetilla tehty elokuva ei tuonut tarpeeksi lipputuloja ja jäi palkinnoitta. Babenco sai odottaa seitsemän vuotta ennen seuraavaa mahdollisuutta pitkän elokuvan ohjaamiseen.


title: Leikkiä Luojan laitumilla

text: "Chicago Sun-Timesin" Roger Ebert näkee elokuvan ennen kaikkea moraliteettina jokaisen oikeudesta uskoa omalla tavallaan. Hän kuitenkin sanoo, että ajatuksia ei tuputeta vaan ne tulevat ilmi epäsuorasti muun muassa kuvauksessa. "Helsingin Sanomien" Helena Ylänen säälii hyviä näyttelijöitä, jotka ovat joutuneet työskentelemään kankean ja hahmottoman käsikirjoituksen ja heiveröisen ohjauksen kanssa. Vain Quinnin ja Kivirinnan hahmot on hänestä näytelty ja ohjattu kiinnostavasti. Brasilialaisohjaaja suhtautuu Yläsen mielestä sademetsiin ja niiden alkuperäisasukkaisiin elokuvassa kunnioittavasti, mutta käsikirjoitus pitää muut kuin valkoiset henkilöhahmot sivussa. Hänestä monia täysosumia tehnyt tuottaja Saul Zaentz (mm. "Yksi lensi yli käenpesän", "Olemisen sietämätön keveys" ja "Amadeus") on tällä kertaa pahasti epäonnistunut.


title: Kirjallisuusvuosi 1952

text: Kirjallisuusvuosi 1952 käsittelee vuoden 1952 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1951

text: Kirjallisuusvuosi 1951 käsittelee vuoden 1951 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1950

text: Kirjallisuusvuosi 1950 käsittelee vuoden 1950 tärkeitä kirjallisuuden tapahtumia, uutisia ja julkistuksia.


title: Etelä-Afrikan valtiollinen presidentti

text: Etelä-Afrikan valtiollinen presidentti oli Etelä-Afrikan valtiopäämies vuosina 1961–1994. Virka perustettiin kun Etelä-Afrikasta tuli tasavalta kansanäänestyksen tuloksena 1960. Samalla Etelä-Afrikan kenraalikuvernöörin virka lakkautettiin. Charles Robberts Swart oli viimeinen kenraalikuverööri ja ensimmäinen valtiollinen presidentti.


title: Etelä-Afrikan valtiollinen presidentti

text: Valtiollisen presidentin virka lakkautettiin 1994, kun apartheid-järjestelmästä luovuttiin. Sen jälkeen maan valtiopäämies on ollut presidentti.


title: Seija Sora

text: Seija Sora (12. joulukuuta 1918 Vaasa – 15. marraskuuta 1983 Joensuu) oli suomalainen näyttelijä.


title: Seija Sora

text: Seija Soran vanhemmat olivat tehtailija Nikolai Sora ja Hilda Rajala. Hän suoritti SF:n Filmikoulun vuonna 1943 ja opiskeli tuonnempana myös laulua. Sora aloitti näyttämötaiteilijan uransa Kemin Näyttämöltä 1945. Ura jatkui lyhyin kiinnityksin eri puolilla Suomea, muun muassa Turun kaupunginteatterissa 1955–1957 ja Oulun Teatterissa 1959–1961. Vuosina 1961–1963 Sora työskenteli vapaana taiteilijana. Vuosina 1971–1982 hän työskenteli Joensuun kaupunginteatterin näyttelijänä. Sora jäi eläkkeelle toukokuussa 1982. Hänelle myönnettiin valtion taiteilijaeläke heinäkuussa 1983.


title: Seija Sora

text: Soralla oli oma teatterinsa, Teatteri 88, Vaasassa. Hän työskenteli sen johtajana ja ohjaajana.


title: Seija Sora

text: Soran näyttämötaiteellisia tehtäviä olivat muun muassa Käthe Seidel näytelmässä "Kypsyyskoe", Juulia näytelmässä "Tohvelisankarin rouva" ja Anna näytelmässä "Laitapuolella". Emmerich Kálmánin teoksessa "Kreivitär Mariza" Sora näytteli nimiosan.


title: Seija Sora

text: Teatteriuransa ohella Sora näytteli muutamassa elokuvassa. Hänen roolinsa olivat lähinnä avustajatasoisia, kuten vieras kutsuilla melodraamassa "Sylvi" (1944), tai pieniä sivurooleja, kuten lehtori elokuvassa "Kuuma kissa?" (1968).


title: Seija Sora

text: Seija Sora avioitui edustaja Martti Backströmin kanssa 1943, liitto päättyi 1946. Hänen toinen puolisonsa oli näyttelijä ja teatterinjohtaja Paavo Roiha. Liitto alkoi 1954.


title: Leyton Midland Roadin rautatieasema

text: Leyton Midland Roadin rautatieasema on London Overgroundin asema Waltham Forestin kaupunkipiirissä Lontoossa. Se sijaitsee Gospel Oak to Barking Linen varrella Walthamstow Queen’s Roadin ja Leytonstone High Roadin asemien välissä. Asema on Oyster-matkakortin vyöhykkeellä 3.


title: Leyton Midland Roadin rautatieasema

text: Asema avattiin 9. heinäkuuta 1894 nimellä Leyton. Nykyinen nimi otettiin käyttöön 1. toukokuuta 1949. Asemaa käytti noin 1,34 miljoonaa matkustajaa kaudella 2015–2016.


title: Paavo Roiha

text: Paavo Roiha (s. 3. maaliskuuta 1919 Viipuri) on suomalainen teatterinjohtaja, teatteriohjaaja ja näyttelijä.


title: Paavo Roiha

text: Paavo Roihan vanhemmat olivat toimitusjohtaja Oskari Roiha ja Lydia Kosonen. Hän aloitti näyttämötaiteilijan uransa Viipurin kaupunginteatterin harjoittelijana 1938. Toisen maailmansodan jälkeen hänellä oli lyhyt pesti Joensuun Teatterissa, ura jatkui niin ikään lyhyin kiinnityksin eri puolilla Suomea, muun muassa Turun Kaupunginteatterissa 1955–1957 ja Oulun Teatterissa 1959–1961.


title: Paavo Roiha

text: Roiha näytteli muun muassa Malvolion ("Loppiaisaatto"), Tuomaan ("Seitsemän veljestä") ja kamarineuvos Björcken ("Katupeilin takana"). Hänen ohjaustehtäviinsä lukeutuvat muun muassa "Anne Frankin päiväkirja", "Juurakon Hulda", "Kuinka äkäpussi kesytetään" ja "Luulosairas".


title: Paavo Roiha

text: Teatteriuransa ohella Roiha teki pari pientä elokuvaroolia. Musiikkikomediassa "Vain laulajapoikia" (1951) hän näytteli lääkäriä ja sotakuvauksessa "Sissit" (1963) hänellä oli nimeämätön roolitehtävä.


title: Paavo Roiha

text: Paavo Roiha avioitui näyttelijä Seija Soran (1918–1983) kanssa 1954.


title: Leytonstone High Roadin rautatieasema

text: Leytonstone High Roadin rautatieasema on London Overgroundin asema Waltham Forestin kaupunkipiirissä Lontoossa. Se sijaitsee Gospel Oak to Barking Linen varrella Leyton Midland Roadin ja Wanstead Parkin asemien välissä. Asema on Oyster-matkakortin vyöhykkeellä 3. Sieltä ei ole suoria vaihtoyhteyksiä muihin juniin, mutta Lontoon metron Leytonstonen asemalle on kävelymatkaa noin yhdeksän minuuttia.


title: Leytonstone High Roadin rautatieasema

text: Asema avattiin 9. heinäkuuta 1894 nimellä Leytonstone. Nykyinen nimi otettiin käyttöön 1. toukokuuta 1949. Asemaa käytti hieman alle 980 000 matkustajaa kaudella 2015–2016.


title: Wanstead Parkin rautatieasema

text: Wanstead Parkin rautatieasema on London Overgroundin asema Newhamin kaupunkipiirissä Lontoossa. Se sijaitsee Gospel Oak to Barking Linen varrella Leytonstone High Roadin ja Woodgrange Parkin asemien välissä. Asema on Oyster-matkakortin vyöhykkeellä 3. Sieltä ei ole suoria vaihtoyhteyksiä muihin juniin, mutta TfL Railin Forest Gaten asemalle on kävelymatkaa noin kaksi minuuttia.


title: Wanstead Parkin rautatieasema

text: Wanstead Parkin asema avattiin 9. heinäkuuta 1894. Sitä käytti hieman yli miljoona matkustajaa kaudella 2015–2016.


title: Tuija Turunen

text: Tuija Turunen on kasvatustieteen, erityisesti opettajankoulutuksen professori (1.8.2015-) ja Lapin yliopiston kasvatustieteiden tiedekunnan dekaani.


title: Tuija Turunen

text: Turunen valmistui Joensuun yliopistosta kasvatustieteen maisteriksi 1992, ja Lapin yliopistosta 2008 kasvatustieteen tohtoriksi. Hänen väitöskirjansa (2008) käsitteli esiopetuksen opetussuunnitelmia ("Mistä on esiopetussuunitelmat tehty? Esiopetuksen opetussuunnitelmien perusteiden 1996 ja 2000 diskurssianalyyttinen tutkimus"); väitöskirjatyötä ohjasi professori Kaarina Määttä. Helmikuusta 2014 lähtien hän on ollut Oulun yliopiston kasvatustieteen dosentti.


title: Woodgrange Parkin rautatieasema

text: Woodgrange Parkin rautatieasema on London Overgroundin asema Newhamin kaupunkipiirissä Lontoossa. Se sijaitsee Gospel Oak to Barking Linen varrella Wanstead Parkin ja Barkingin asemien välissä. Asema on Oyster-matkakortin vyöhykkeiden 3 ja 4 rajalla. Sieltä ei ole suoria vaihtoyhteyksiä muihin juniin, mutta TfL Railin Manor Parkin asemalle on kävelymatkaa noin seitsemän minuuttia.


title: Woodgrange Parkin rautatieasema

text: Woodgrange Parkin asema avattiin 9. heinäkuuta 1894. Sitä käytti hieman alle 980 000 matkustajaa kaudella 2015–2016.


title: Markus Jokela

text: Markus Jokela (s. 1979) on psykologian apulaisprofessori Helsingin yliopiston lääketieteellisessä tiedekunnassa.


title: Markus Jokela

text: Hän väitteli psykologian tohtoriksi Helsingin yliopistosta vuonna 2007 englanninkielisellä väitöskirjallaan "On the environmental genetics of depressive symptoms : focus on two serotonergic genes". Hän opiskeli myös epidemiologiaa arvostetussa University College Londonissa ja väitteli siellä vuonna 2012.


title: Markus Jokela

text: Hän on noussut maineeseen suuria, kymmeniä- tai satoja tuhansia yksilöitä käsittelevillä, eri alojen seurantatutkimuksia yhdistelevillä metatutkimuksillaan. Aineistojen avulla hän on hakenut yhteyksiä yksilötekijöiden – kuten persoonallisuus, älykkyys, terveyskäyttäytyminen – sekä väestöä koskevien ilmiöiden – kuten syntyvyys, alueelliset erot, muuttoliike – välillä.


title: Markus Jokela

text: Vuonna 2009 Jokela osoitti yhdysvaltalaisaineistolla, että tietyt yksilöpsykologiset piirteet (ulospäinsuuntautuneisuus, alhainen sovinnollisuus ja suuri avoimuus uusille kokemuksille) nostavat henkilön todennäköisyyttä muuttaa maan sisällä. Jokelaa on siteerattu paljon myös hänen nollatulosistaan, joilla on osoitettu ettei jotain yhteyttä suurista aineistoista paljastukaan.


title: Markus Jokela

text: Vuodesta 2013 lähtien Jokela on käyttänyt paljon aikaansa kokoamalla itse suuria tutkimusaineistoja testatakseen tutkimuskysymyksiään, ja suorittaen tarvittavan metatason analyysin aineistolle. Koska hänellä on lähtöaineisto käytössään, hän on voinut välttää monia tavallisesti muiden tutkijoiden tutkimusten pohjalta laadittuihin meta-analyyseihin jääviä vääristymiä. Hän on osoittanut yksilötasoon pureutuvalla analyysillaan yhteyden korkean tunnollisuuden ja alhaisen kuolleisuusriskin välillä. Myös korkean tunnollisuuden ja alhaiseen painoindeksin väliltä löytyi yhteys.


title: Chamartínin rautatieasema

text: Chamartínin rautatieasema () on yksi Espanjan pääkaupungin Madridin kolmesta suurimmasta rautatieasemasta. Se sijaitsee kaupungin pohjoisosassa. Asemalta lähtevät junat maan luoteisosaan, sekä kansainvälinen linja Lissaboniin.


title: Chamartínin rautatieasema

text: Toisin kuin Atochan rautatieasema Chamartín on verrattain moderni rakennus: rakennettu 1970-luvulla ja uusittu sen jälkeen.


title: Chamartínin rautatieasema

text: Asemalle pääsee myös metrolla ja paikallisbusseilla.


title: Puikkokämmekät

text: Puikkokämmekät ("Dendrobium") on orkideasuku kämmekkäkasvien heimossa. Siihen kuuluu yli 1520 lajia. Se on lajirunsaudeltaan heimon toiseksi suurin kirrikämmeköiden ("Bulbophyllum") jälkeen ja myös yksi suurimmista kasvisuvuista maailmassa. Puikkokämmeköitä kasvaa luonnonvaraisena erityisesti Aasiassa trooppisella ja subtrooppisella vyöhykkeellä, Australiassa, Uudessa-Seelannissa, Oseaniassa.


title: Puikkokämmekät

text: Puikkokämmeköihin sisältyy suuri määrä huonekasvina kasvatettuja lajeja.


title: Watford Junctionin rautatieasema

text: Watford Junctionin rautatieasema on rautatieasema Watfordin kaupungissa Hertfordshiressä, Englannissa. Se sijaitsee National Railin West Coast Main Linen, Abbey Linen ja West London Routen varrella, ja lisäksi se on London Overgroundin Watford DC Linen pääteasema.


title: Watford Junctionin rautatieasema

text:
Watfordin ensimmäinen rautatieasema oli nimeltään yksinkertaisesti Watford. Se avattiin 20. heinäkuuta 1837 ja suljettiin 5. toukokuuta 1858,
kun 565 metriä etelään avattiin nykyinen Watford Junctionin asema. Sitä käytti noin 8,2 miljoonaa matkustajaa kaudella 2015–2016.


title: Watford High Streetin rautatieasema

text: Watford High Streetin rautatieasema on London Overgroundin asema Watfordin kaupungissa Hertfordshiressä, Englannissa. Se sijaitsee Watford DC Linen varrella, Watford Junctionin ja Busheyn asemien välissä. Asema on Lontoon Oyster-matkakortin vyöhykkeellä 8.


title: Watford High Streetin rautatieasema

text: Watford High Streetin asema avattiin 1. lokakuuta 1862. Sitä käytti noin 1,44 miljoonaa matkustajaa kaudella 2015–2016.


title: Busheyn rautatieasema

text: Busheyn rautatieasema on rautatieasema Busheyn kaupungissa Hertfordshiressä, Englannissa. Se sijaitsee National Railin West Coast Main Linen sekä London Overgroundin Watford DC Linen varrella. Asema on Lontoon Oyster-matkakortin vyöhykkeellä 8.


title: Busheyn rautatieasema

text: Busheyn asema avattiin 1. joulukuuta 1841. Se sai 1. joulukuuta 1912 uudeksi nimekseen Bushey and Oxhey, mutta vanhaan nimeen palattiin 6. toukokuuta 1974. Asemaa käytti noin 1,46 miljoonaa matkustajaa kaudella 2015–2016.


title: Elämä on ihanaa (vuoden 1990 elokuva)

text: Elämä on ihanaa ("Life Is Sweet") on Mike Leigh’n käsikirjoittama ja ohjaama brittiläinen komediaelokuva vuodelta 1990.


title: Elämä on ihanaa (vuoden 1990 elokuva)

text: Lähes juoneton elokuva seuraa pohjoislontoolaisen työväenluokan perheen sattumuksia yhden viikonlopun aikana. Perheen isä (Jim Broadbent) on kokki ja äiti (Alison Steadman) lastenvaatemyyjä. Kaksostytöistä toinen (Claire Skinner) on rento putkiasentaja, toinen (Jane Horrocks) neuroottinen itsensä etsijä. Perhetuttu Aubrey (Timothy Spall) on eksentrinen, epäonninen ravintoloitsija.


title: Elämä on ihanaa (vuoden 1990 elokuva)

text: "Helsingin Sanomien" tv-sivulla Mikael Fränti luonnehtii elokuvaa absurdin humoristiseksi, melkein valoisaksi satiiriksi, jonka pinnan alla kuitenkin väreilee traaginen perusvire. Hän kehuu etenkin ohjaajan vaimon Alison Steadmanin roolityötä.


title: Elämä on ihanaa (vuoden 1990 elokuva)

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Carpenders Parkin rautatieasema

text: Carpenders Parkin rautatieasema on London Overgroundin asema Carpenders Parkin lähiössä Watfordin kaupungissa Hertfordshiressä, Englannissa. Se sijaitsee Watford DC Linen varrella, Busheyn ja Hatch Endin asemien välissä. Asema on Lontoon Oyster-matkakortin vyöhykkeellä 7.


title: Carpenders Parkin rautatieasema

text: Ensimmäinen Carpenders Parkin asema avattiin 1. huhtikuuta 1914 ja suljettiin 17. marraskuuta 1952, jolloin nykyinen asema avattiin 210 metriä etelämpänä. Sitä käytti noin 1,15 miljoonaa matkustajaa kaudella 2015–2016.


title: Tankiot

text: Tankiot ("Camelina") on kasvisuku ristikukkaiskasvien heimossa. Siihen kuuluu kahdeksan lajia.Suomessa kasvaa tai on joskus kasvanut neljä tankiolajia. Ne ovat tietyn peltoviljelykasvin kanssa kasvamiseen valikoituneita rikkakasveja, jotka ovat merkittävästi harvinaistuneet 2000-luvulle mennessä.


title: Hatch Endin rautatieasema

text: Hatch Endin rautatieasema on London Overgroundin asema Harrow’n kaupunkipiirissä Lontoossa. Se sijaitsee Watford DC Linen varrella, Carpenders Parkin ja Headstone Lanen asemien välissä. Asema on Lontoon Oyster-matkakortin vyöhykkeellä 6.


title: Hatch Endin rautatieasema

text: Asema avattiin noin vuonna 1844 nimellä Pinner. Se sai uudeksi nimekseen ensin Pinner and Hatch End 1. tammikuuta 1897 ja sitten Hatch End for Pinner 1. helmikuuta 1920. Tarkenne poistui käytöstä 11. keäskuuta 1956, jolloin nimi lyheni nykyiseen muotoonsa. Asemaa käytti hieman yli 700 000 matkustajaa kaudella 2015–2016.


title: Kuirimot

text: Kuirimot ("Cochlearia") on kasvisuku ristikukkaiskasvien heimossa. Siihen kuuluu 27 lajia.Pohjoismaissa kasvaa kolme kuirimolajia, jotka ovat yksi-, kaksi- tai monivuotisia ruohoja. Suomessa esiintyy tanskankuirimo yleisenä etelärannikon ulkosaaristossa. Lisäksi rohtokuirimo (monista alalajeista todennäköisesti norjanrohtokuirimo ssp. "norvegica") on kasvanut Utsjoella Tenojoen varrella.


title: Pulitzerin tietokirjallisuuspalkinto

text: Pulitzerin tietokirjallisuuspalkinto on yksi Pulitzer-palkinnon luokista, joka myönnetään tietokirjallisuudelle. Palkinto on myönnetty ensi kerran vuonna 1962.


title: Minna Salami

text: Minna Salami (s. 1978) on suomalais-nigerialainen toimittaja, joka on julkaissut tietoa afrikkalaisesta feminismistä ja afrikkalaisesta diasporasta palkintoja voittaneessa blogissaan "MsAfropolitan". Vuonna 2010 perustetussa blogissa käsitellyt aiheet vaihtelevat moniavioisuudesta feminismiin ja parisuhteisiin. Hän kirjoittaa myös yhteiskunnan ongelmista. Salamin artikkeleita on julkaistu muun muassa "The Guardianissa", Al Jazeerassa sekä "The Huffington Postissa".


title: Sanni Hakala

text: Sanni Hakala (s. 31. lokakuuta 1997 Jyväskylä) on suomalainen jääkiekkoilija, joka pelaa Ruotsin naisten SDHL-liigan HV71:ssä. Hän on pelipaikaltaan vasen laitahyökkääjä.


title: Sanni Hakala

text: Hakala syntyi Jyväskylässä, mutta muutti esikouluiässä perheineen Äänekoskelle. Hän aloitti jääkiekkoilun Suolahden Urhossa, mutta Hakalan varsinainen kasvattajaseuransa on kuitenkin jyväskyläläinen Diskos. Hän pelasi yhteensä 12 vuotta poikien mukana, kunnes Hakala siirtyi naisten jääkiekon pariin. Hän muutti jääkiekon perässä yksin takaisin Jyväskylään ollessaan peruskoulun yhdeksännellä luokalla ja siirtyi JYPiin. Lokakuussa 2012 vasta 15-vuotias Hakala pelasi kaudella 2012–2013 seuran naisten SM-sarjajoukkueessa 12 runkosarja- ja kahdeksan playoff-ottelua tehopistein 7+2=9. Hän voitti kauden päätteeksi SM-hopeaa.


title: Sanni Hakala

text: Kaudella 2013–2014 Hakala sijoittui JYPin sisäisessä maalipörssissä neljänneksi ja jakoi sisäisen pistepörssin neljännen sijan Rosa Lindstedtin kanssa tehoilla 11+13=24. Pudotuspeleissä hän oli joukkueen paras maalintekijä kuudella osumallaan. Hakala voitti kauden päätteeksi SM-hopeaa. Kaudella 2014–2015 hän oli tehoilla 20+21=41 JYPin toiseksi paras maalintekijä Rosa Lindstedtin kanssa ja sijoittui sisäisessä pistepörssissä neljänneksi. Hakala jakoi Lindstedtin kanssa koko naisten SM-sarjan maalipörssin neljännen sijan. Hän jakoi myös pistepörssin kuudennen sijan HPK:n Riikka Norosen kanssa. Hakala voitti kauden päätteeksi taas SM-hopeaa. Kauden 2015–2016 päätteeksi hän voitti naisten Suomenmestaruuden. Hakala palkittiin naisten SM-sarjan Fair Play -pelaajana Emma Laaksonen -palkinnolla.


title: Sanni Hakala

text: Hakala siirtyi kaudeksi 2016–2017 Oulun Kärppien riveihin. Kesken kauden, marraskuussa 2016 hän siirtyi kuitenkin Ruotsin SDHL-liigan HV71:een.


title: Sanni Hakala

text: Hakala edusti Suomea MM-kilpailuissa vuosina 2016 ja 2017 sekä olympialaisissa 2018. Ensimmäiseen MM-turnaukseensa hän sai paikan kisajoukkueesta, kun hän korvasi loukkaantuneen Emma Nuutisen. Vuoden 2017 turnaus päättyi pronssiin. Pyeongchangin olympialaisissa 2018 hän saavutti pronssia.


title: Sanni Hakala

text: Hakala pelasi myös alle 18-vuotiaiden MM-kilpailuissa vuosina 2013, 2014 ja 2015, joista viimeisimmässä turnauksessa hän toimi Suomen varakapteenina. Vuoden 2013 turnauksessa Hakala pelasi vain 15-vuotiaana pääikäluokkaa (1995) kaksi vuotta nuorempana. Hänet valittiin Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2015 turnauksessa Hakala oli Suomen paras maalintekijä viidellä osumallaan. Hänet valittiin Sveitsiä vastaan pelatun avausottelun päätteeksi joukkueensa ottelun parhaaksi pelaajaksi.


title: Sanni Hakala

text: Ennen kautta 2017–2018 Hakala on pelannut 43 naisten maaottelua ja kerännyt niissä tehopisteet 3+1=4.


title: Christopher Peterson

text: Christopher Peterson (18. helmikuuta 1950, Niles, Illinois – 9. lokakuuta 2012, Ann Arbor, Michigan) oli yhdysvaltalainen Michiganin yliopiston psykologian professori. Hän oli positiivisen psykologian keskeisiä henkilöitä äkilliseen, sydänperäiseen kuolemaansa saakka.


title: Christopher Peterson

text: Peterson sai alemman korkeakoulututkinnon Illinoisin yliopistosta (BSc, 1972), ja valmistui tohtoriksi Coloradon yliopistosta (sosiaali- ja persoonallisuuspsykologian ja oppimisen painotuksella). Hän toimi opettajana Hamilton Collegessa vuoteen 1978 saakka. Sitten hän erikoistui kliiniseen psykologiaan Pennsylvanian yliopistossa. Tuolloin hän aloitti loppuelämänsä jatkuneen yhteistyön psykologi Martin Seligmanin kanssa. Hän toimi opetustehtävissä Pennsylvanian yliopistossa, Virginia Polytechnic Institutessa ja Virginia State Universityssä vuoteen 1986 asti.


title: Christopher Peterson

text: Vuodesta 1986 lähtien hän oli Michiganin yliopiston psykologian ja organisaatio-opintojen professori ja yliopiston postitiivisen psykologian keskuksen johtaja, sekä johti jonkin aikaa myös yliopiston kliinisen psykologian koulutusta.


title: Christopher Peterson

text: Hän lukeutui loppuvuosinaan maailman sadan viitatuimman psykologin joukkoon (Institute for Scientific Information). Hän laati työtovereineen yli 350 tieteellistä julkaisua ja 12 kirjaa. Teosten joukossa olivat positiivisen psykologian perusteoksiin lukeutuva "Character Strengths and Virtues" (2004), "A Primer in Positive Psychology" (2006), ja "Pursuing the Good Life: 100 Reflections on Positive Psychology" (2012).


title: Ditmar-palkinto

text: Ditmar-palkinto on australialainen vastine Hugo-palkinnolle, jonka myöntää Australian National Science Fiction Convention -jäsenet.


title: Ditmar-palkinto

text: Palkinto on jaettu ensimmäisen kerran vuonna 1969 ja se myönnetään tieteis-, fantasia- tai kauhukirjallisuuteen liittyville töille.


title: Donald Clifton

text: Donald O. Clifton (2. helmikuuta 1924 Butte, Nebraska – 14. syyskuuta 2003, Lincoln, Nebraska) oli yhdysvaltalainen Nebraskan yliopiston kasvatustieteen tohtori ja kasvatuspsykologian professori, konsultti ja yritysjohtaja. Hän asui koko ikänsä - sotapalvelustaan lukuun ottamatta - Nebraskassa ja myös kuoli siellä syöpään.


title: Donald Clifton

text: Clifton opiskeli Nebraskan yliopiston Lincolnin kampuksella. Hän suoritti alemman korkeakoulututkinnon vuonna 1949 (BSc, matematiikka) ja valmistui edelleen kasvatustieteen tohtoriksi (EdD) kasvatuspsykologiasta vuonna 1953. Hän työskenteli yliopistolla yhteensä 19 vuotta, ja toimi pitkään myös kasvatuspsykologian professorina.


title: Donald Clifton

text: Vuonna 1969 hän perusti yhdessä William Hallin kanssa "Selection Research Inc." (SRI) -nimisen, muun muassa psykologisia henkilötestauksia tekevän yrityksen. Yritys toimi aluksi Cliftonin talon kellarissa, mutta menestyi Cliftonin johdolla ja kasvoi. SRI osti pitkällisten neuvottelujen jälkeen vuonna 1988 perheyrityksenä toimineen Gallup Inc. -yrityksen sen perustajan George Gallupin kuoltua muutamaa vuotta aiemmin. SRI otti tunnetun Gallup Incin nimen ja brändin käyttöönsä. Donald Clifton toimi yrityksen hallituksen puheenjohtajana vuosina 1988–1999 osallistuen painokkaasti uuden Gallupin kehittämiseen ja laajentamiseen.


title: Donald Clifton

text: Gallup Inc lahjoitti 2015 Donald Clifton kotiyliopistolle eli Nebraskan yliopistolle 30 miljoonaa dollaria vahvuustutkimukseen ja -yrittäjyysvalmennukseen keskittyvän "Don Clifton Strengths Institute" -tutkimuskeskuksen perustamiseen. Tämä instituutti on vuodesta 2007 lähtien myöntänyt kahden vuoden välein 250 000 dollarin suuruisen Donald O. Cliftonin mukaan nimetyn vahvuuspalkinnon (Clifton Strengths Prize). Gallup Inc tukee palkintoa rahallisesti.


title: Ita Wegman

text: Ita Wegman (22. helmikuuta 1876 – 4. maaliskuuta 1943) tunnetaan yhdessä Rudolf Steinerin kanssa perustamastaan antroposofisesta lääkinnästä. Hän perusti ensimmäisen antroposofisen klinikan Arlesheimiin.


title: Ita Wegman

text: Ita Wegman syntyi vuonna 1876 sokeritehtailijan perheeseen Hollannin silloisessa siirtomaassa Indonesiassa, josta muutti nuorena Eurooppaan. 26-vuotiaana vuonna 1902 hän tapasi Rudolf Steinerin, joka toimi tuolloin Teosofisen Seuran Saksan osaston pääsihteerinä. Suhde syveni vuonna 1907, kun Steinerin opetukset aloivat etääntyä Teosofisen Seuran linjasta ja Wegman päätti seurata Steineria. Wegman kuvasi tapausta heidän yhteisen karmansa syvenemisenä, minkä merkityksen hän ymmärsi vasta vuosia myöhemmin. Ensimmäisen Goetheanumin tuhoutuminen tulipalossa oli hetki, jolloin Wegman omien sanojensa mukaan ymmärsi Steinerin yksinäisyyden ja päätti omistautua tälle. Steinerin mukaan he olivat kohdanneet aiemmissa elämissä.